title: Richard Lorentz

text: Lorentzin valmistuttua vuonna 1921 hän palveli nuorena upseerina neljä vuotta Tampereen Rykmentissä. Palvelus Tampereella ei miellyttänyt Lorentzia, minkä seurauksena hän päätti anoa Ilmavoimiin. Lorentz hyväksyttiin ohjaajakoulutukseen, jonka hän suoritti vuonna 1925 Santahaminan merilentoasemalla.


title: Richard Lorentz

text: Lorentz siirrettiin Uttiin vuonna 1926 saamaan hävittäjäkoulutusta. Utista oli kehittynyt hävittäjätaktiikan koulutuksen keskuspaikka. Oman hävittäjäkoulutuksensa jälkeen Lorentz toimi vuosina 1930–1933 lentueenpäällikkönä Hävittäjälentolaivue 24:ssä. Hänet määrättiin 1. maaliskuuta 1934 Hävittäjälentolaivue 24:n komentajaksi. Aika Utissa oli otollista hävittäjäkoulutuksen kehittämiselle, sillä Ilmavoimien käyttöön tulivat uudet Gloster Gamecock-koneet, jotka mahdollistivat aikaisempaa tehokkaamman lentokoulutuksen.


title: Richard Lorentz

text: Ilmavoimien komentajana 1926-1932 toiminut eversti Väinö Vuori sekä Ilmavoimien vanhemmat upseerit pitivät pommittajia keskeisenä keinona pysäyttää tuolloin yksiselitteisesti viholliseksi määritellyn Neuvostoliiton maahyökkäys. Vihollisen ilmavoimat tulisi tuhota kentilleen pommikoneiden hyökkäyksillä, sillä hävittäjiä ei arveltu voitavan hankkia riittävästi hyökkäysten torjumiseksi.


title: Richard Lorentz

text: Vuonna 1933 ilmavoimien komentaja Jarl Lundqvist valmisteli ilmavoimien ensimmäisen varsinaisen sotatoimisuunnitelman, mitä seurasi kolme vuotta myöhemmin uusi ilmastrateginen tehtävänmäärittely. Douhetismin ajatusten mukaisesti ohjeistus asetti edelleen offensiivisen, pommikoneiden turvin suoritettuihin vastahyökkäyksiin perustuneen ilmapuolustuksen etusijalle torjuntahävittäjätoimintaan nähden. Oma vaikutuksensa oli myös Lundqvistin tykkimiestaustalla, minkä seurauksena pommitustoiminta oli komentajalle luonnostaan läheinen ratkaisu. Riviupseeriston usko pommikoneisiin oli kuitenkin alkanut jo heikentyä ja varsinkin Lentorykmentti 2:n komentaja, eversti Richard Lorentz esiintyi voimakkaana torjuntahävittäjien puoltajana viitaten sekä Kiinan-Japanin sodan että Espanjan sisällissodan esimerkkeihin.Lorentz kritisoi pommitusten olevan tehotonta maastossa hajaantuneena etenevää vihollista vastaan, koska varsinaiset ryhmitykset olisi tehty jo rauhantilassa ennen hyökkäyksen aloitusta. Lorentz kyseenalaisti Suomen mahdollisuudet hankkia riittävästi pommittajia tehtävän toteuttamiseksi pitäen suhteellisen pientä määrää kaukotiedustelukoneita riittävänä.


title: Richard Lorentz

text: 1936 pommittajia pidettiin edelleen keskeisenä hyökkäysaseena ja todettiin nopeiden keskiraskaiden koneiden, joilla olisi suhteellisen pitkä toimintasäde, olevan talouden sanelema ratkaisu syöksypommittajien ohella. Espanjan sisällissodasta tulleet havainnot sekä Neuvostoliiton aluevaatimukset päättivät douhetismin vaikutuksen ja Lundqvist siirsi painopisteen lopullisesti hävittäjien hankintaan kesällä 1939.


title: Richard Lorentz

text: Lorentz alkoi kehitellä iske ja irti -taktiikkaa, jossa hyökkäys tapahtuisi pelkästään takasektorista. Lorentz sai lentueenpäällikkönsä Gustaf Magnussonin mukaan toteuttamaan koulutusperiaatteitaan 1930-luvun lentokoulutuksessa sekä myöhemmin talvi- ja jatkosodassa. Lentokoulutusohjelmisto valmistui vuonna 1936, mutta silloin Lorentz palveli jo Ilmavoimien esikunnassa. Suomalainen hävittäjätaktiikka kasvoi eroon kansainvälisestä valtavirrasta suomalaisten vaiheistetun lähestymistavan vuoksi. Lorentzin ja Magnussonin työ johti riippumattomasti paritaistelutaktiikkaan, joka Saksasta vakiintui 2. maailmansodan osapuolten ilmavoimien perustaktiikaksi sotakokemuksen kertyessä.


title: Richard Lorentz

text: Lorentzin opetustapa oli rauhallinen ja looginen. Hän käytti Sokrateen menetelmää eli vastasi usein kysymykseen sellaisella vastakysymyksellä, joka paljasti kysyjän tietämättömyyden. Hän käytti tätä menetelmää myös keskusteluissa ja esittelyissä Ilmavoimien esikunnassa, mikä ei tuonut hänelle ystäviä.


title: Richard Lorentz

text: Ilmavoimien komentajan Frans Helmisen osallistuessa vuosien 1946–1947 Pariisin rauhankonferenssiin Lorentz toimi viransijaisena "de facto" Suomen ilmavoimien komentajana.


title: Matthew Tkachuk

text: Matthew Tkachuk (s. 11. joulukuuta 1997 Scottsdale, Arizona, Yhdysvallat) on yhdysvaltalainen jääkiekkoilija, joka pelaa NHL-joukkue Calgary Flamesin organisaatiossa.


title: Matthew Tkachuk

text: Tkachuk pelasi kauden 2012–2013 T1EHL-juniorisarjaa St. Louis Bluesissa, jonka jälkeen London Knights varasi hänet 64. pelaajana Canadian Hockey Leaguen varaustilaisuudessa. Tkachuk vietti vuodet 2013–2015 kuitenkin Yhdysvaltain maajoukkueen kehitysohjelman mukana. Kaudella 2014–2015 hän oli Yhdysvaltain alle 18-vuotiaiden maajoukkueen toiseksi eniten pisteitä ja maaleja tehnyt pelaaja Auston Matthewsin jälkeen tehoilla 38+58=96.


title: Matthew Tkachuk

text: Tkachuk sai tarjouksen valmistautua Notre Damen yliopistossa, mutta päättikin itse siirtyä London Knightsiin kaudeksi 2015–2016. Syynä oli joukkueen laadukas historia pelaajien kasvualustana NHL-liigaan. Hän pelasi kauden aikana myös CCM/USA Hockey All-American Prospects Gamessa.


title: Matthew Tkachuk

text: Ensimmäisellä OHL-kaudellaan, Tkachuk oli mukana voittamassa Canadian Hockey Leaguen mestaruutta.


title: Matthew Tkachuk

text: Tkachuk oli mukana pronssia voittaneessa Yhdysvaltojen maajoukkueessa vuoden 2016 nuorten maailmanmestaruuskilpailuissa.


title: Matthew Tkachuk

text: Tkachuk pelasi myös alle 18-vuotiaiden MM-kilpailuissa 2015, jolloin hän voitti kultaa. Hän voitti turnauksen syöttöpörssin, ja oli Yhdysvaltain kolmanneksi eniten tehopisteitä tehnyt pelaaja Auston Matthewsin ja Jeremy Braccon jälkeen (2+10=12). Lisäksi Tkachuk valittiin myös yhdeksi joukkueensa kolmesta parhaasta pelaajasta.


title: Matthew Tkachuk

text: Tkachuk osallistui World U-17 Hockey Challengeen vuonna 2014 voittaen kultaa.


title: Matthew Tkachuk

text: Tkachukia on kuvailtu pelityyliltään voimahyökkääjäksi, joka ei pelkää mennä koviin tilanteisiin. Hänellä on taipumusta ottaa turhia jäähyjä. Häntä on laajalti verrattu myös isäänsä Keith Tkachukiin.


title: Alex DeBrincat

text: Alexander DeBrincat (s. 18. joulukuuta 1997 Farmington Hills, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Chicago Blackhawksissa. DeBrincat on pelipaikaltaan oikea laitahyökkääjä, mutta hän osaa pelata myös keskellä. DeBrincatilla on tulokassopimus NHL-joukkue Chicago Blackhawksin kanssa. Hän laukoo oikealta.


title: Alex DeBrincat

text: Jatkoaika.com -sivuston Henri Miettisen mukaan pienikokoisuus ei ole DeBrincatille heikkous, sillä hänen luistelunsa painopiste on matala. DeBrincat pystyy tekemään itselleen ja joukkuetovereilleen tilaa jäällä. Häneltä löytyy myös peliälyä, jonka ansiosta DeBrincat näkee etukäteen ketjukaverinsa sijainnin ja oikea-aikainen syöttö löytää lavan. Miettisen mukaan hän selviää nopeudellaan tiukoista tilanteista ja käyttää luovuuttaan maalipaikoissa. DeBrincat pystyy laukomaan vaikeistakin asennoista ja menee ennakkoluulottasti vastustajan iholle. SuomiKiekko -sivuston Markus Leskisen mukaan hänellä on kehitettävää luistelussa ja myös DeBrincatin hermokontrolli pettää ajoittain.


title: Alex DeBrincat

text: DeBrincatia on verrattu pelityyliltään Johnny Gaudreauun.


title: Alex DeBrincat

text: DeBrincatin kasvattajaseura on michiganilainen Victory Honda, jonka C-nuorten sisäisen piste-, maali- ja syöttöpörssin hän voitti kaudella 2012–2013 tehoilla 25+26=51. USHL-junioriliigan Waterloo Black Hawks varasi DeBrincatin 27. pelaajana kesällä 2013. Kauden 2013–2014 hän pelasi Lake Forest Academyn high school -joukkueessa. DeBrincat voitti MPHL-juniorisarjan maalipörssin 16 osumallaan.


title: Alex DeBrincat

text: DeBrincatia ei koskaan varattu junioriliiga OHL:ään, vaan hän siirtyi lopulta vapaana agenttina liigassa pelaavaan Erie Ottersiin kaudeksi 2014–2015. DeBrincat otti heti paikan joukkueen ykkösketjusta Connor McDavidin ja Dylan Stromen viereltä. Hän sijoittui tehoilla 51+53=104 koko OHL:n maalipörssissä toiseksi Barrie Coltsin Joseph Blandisin jälkeen ja jakoi pistepörssin seitsemännen sijan Barrie Coltsin Andrew Mangiapanen kanssa. DeBrincat voitti myös koko liigan tulokkaiden piste-, maali- ja syöttöpörssin. Hän eteni Ottersin kanssa aina OHL:n finaaleihin saakka, mutta J. Ross Robertson Cupin vei kuitenkin Oshawa Generals otteluvoitoin 4–1. DeBrincat palkittiin kauden päätteeksi liigan vuoden tulokkaana Emms Family Awardilla, koko CHL:n vuoden tulokkaana, valittiin OHL:n toiseen tähdistökentälliseen ja ensimmäiseen tulokkaiden tähdistökentälliseen.


title: Alex DeBrincat

text: Kaudella 2015–2016 DeBrincat jakoi tehoilla 50+51=101 OHL:n maalipörssin toisen sijan Barrie Coltsin Andrew Mangiapanen kanssa edellään vain London Knightsin Christian Dvorak. Hän jakoi myös liigan pistepörssin seitsemännen sijan Ottawa 67'sia ja Sarnia Stingia edustaneen Travis Konecnyn kanssa. DeBrincat pelasi kauden aikana sekä CHL Top Prospects Gamessa että CCM/USA Hockey All-American Prospects Gamessa. Hänet valittiin kauden päätteeksi OHL:n kolmanteen tähdistökentälliseen.


title: Alex DeBrincat

text: Chicago Blackhawks varasi DeBrincatin toisella kierroksella 39. pelaajana . Saman vuoden marraskuussa hän teki seuran kanssa kolmivuotisen tulokassopimuksen. Kaudella 2016–2017 DeBrincat nousi Ottersin varakapteeniksi.


title: Alex DeBrincat

text: DeBrincat pelasi alle 20-vuotiaiden MM-kilpailuissa vuonna 2016, jolloin hän voitti pronssia. DeBrincat kuitenkin putosi Yhdysvaltain vuoden 2017 turnauksen lopullisesta kisajoukkueesta MM-leirityksen loppupuolella.


title: Michael Leonard von Blom

text: Michael Leonard von Blom (21. syyskuuta 1856 Hamina – 19. elokuuta 1919 Pietari) oli suomalainen kenraalimajuri ja senaattori.


title: Michael Leonard von Blom

text: Von Blomin vanhemmat olivat kuvernööri, kenraaliluutnantti Otto Leonard von Blom ja Carolina Theresia Strauch.


title: Michael Leonard von Blom

text: Von Blom kävi Pietarin keisarillisen paasikoulun 1874 ja Nikolain yleisesikunnan akatemian 1879–1882. Hän palveli henkikaartin Preobraženskin rykmentissä 1874–1882 osallistuen Turkin sotaan 1877–1878, yleisesikunnassa 1882–1907 ja oli Suomen sotilaspiirin esikunnassa vanhemman adjutantin apulaisena 1882–1884, Venäjän pääesikunnan sotatieteen komitean nuorempana sihteerinä 1884–1888, Venäjän sotilasasiamiehenä Ruotsissa ja Tanskassa 1885–1896 sekä Suomen sotilasasiain esittelijänä Venäjän sotaministeriössä 1896–1900. Hän ylennettiin kamaripaasiksi ja vänrikiksi 1874, luutnantiksi 1877, kapteeniksi 1882, everstiluutnantiksi 1884, everstiksi 1889 ja kenraalimajuriksi 1899. Hän erosi sotapalveluksesta 1907.


title: Michael Leonard von Blom

text: Von Blom oli senaatin talousosaston jäsenenä eli senaattorina 1900–1905 ja toimi senaatin sotilastoimituskunnan päällikkönä 1900–1903. Von Blom joutui vuonna 1917 lokakuun vallankumouksen jälkeen bolsevikkien vangitsemaksi ja hän kuoli vankeudessa.


title: Michael Leonard von Blom

text: Von Blom oli naimisissa vuodesta 1884 Katarina Basilovin (1862–1944) kanssa.


title: Colin White (jääkiekkoilija, 1997)

text: Colin Andrew White (s. 30. tammikuuta 1997 Hanover, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Ottawa Senatorsin organisaatiossa. Seura varasi hänet ensimmäisellä kierroksella 21. pelaajana kesällä . White on pelipaikaltaan keskushyökkääjä, mutta hän osaa pelata myös laidassa.


title: Colin White (jääkiekkoilija, 1997)

text: "The Hockey News" -sivuston mukaan White on hyvä luistelija sekä omaa hyvät hyökkäyspään vaistot ja pelikäsityksen. Hän hoitaa kuitenkin myös puolustuspään velvoitteet, voittaa kaksinkamppailuja ja on jonkin verran myös ulottuva. Whiten tulisi kuitenkin lisätä voimaa ja todistaa kykenevänsä tasaiseen maalintekotahtiin huipputasolla. Hän laukoo oikealta.


title: Colin White (jääkiekkoilija, 1997)

text: White pelasi kaudella 2010–2011 C-nuorten T1EHL-liigaa Boston Advantagessa. Kaksi seuraavaa kautta hän vietti Noble & Greenough Schoolin high school -joukkueessa. Vuodet 2013–2015 White oli mukana Yhdysvaltain maajoukkueen kehitysohjelmassa pelaten mm. USHL-junioriliigaa. Hän kuului molempina kausina joukkueidensa kapteenistoon. QMJHL-joukkue Québec Remparts varasi Whiten 148. pelaajana kesällä 2014, mutta hän jätti kuitenkin siirtymättä CHL:ään pelatakseen Yhdysvaltain yliopistosarjoissa. Kaudella 2014–2015 White pelasi CCM/USA Hockey All-American Prospects Gamessa.


title: Colin White (jääkiekkoilija, 1997)

text: Ottawa Senators varasi Whiten ensimmäisellä kierroksella 21. pelaajana . Hän sai tilaisuudessa huomiota jätettyään varauksensa yhteydessä kättelemättä NHL:n komissaari Gary Bettmania. White siirtyi kaudeksi 2015–2016 Boston Collegen yliopistojoukkueeseen. Hän oli "Freshman -vuotenaan" joukkueensa toiseksi paras pistemies Ryan Fitzgeraldin jälkeen tehoilla 19+24=43, joilla White sijoittui koko Hockey Eastin piste- ja syöttöpörssissä viidenneksi. Hänet valittiin kauden päätteeksi sarjan toiseen tähdistökentälliseen, vuoden tulokkaaksi ja tulokkaiden tähdistökentälliseen.


title: Colin White (jääkiekkoilija, 1997)

text: "Sophomore -vuotenaan" 2016–2017 White oli Boston Collegen toiseksi paras maalintekijä ja kolmanneksi paras pistemies tehoilla 16+17=33. Yliopistokauden jälkeen, maaliskuussa 2017 hän siirtyi amatööritry-out -sopimuksella AHL-joukkue Binghamton Senatorsiin. White pelasi siellä kolme ottelua tehopistein 1+2=3, kunnes hän teki huhtikuussa kolmivuotisen tulokassopimuksen Ottawa Senatorsin kanssa. White siirtyi saman tien seuran NHL-vahvuuteen ja hän teki NHL-debyyttinsä runkosarjan viidenneksi viimeisellä kierroksella 3. huhtikuuta 2017 vieraissa Detroit Red Wingsia vastaan. White sai ottelussa jääaikaa 7.19 minuuttia. Hän pelasi kauden aikana NHL:ssä kaksi runkosarja- ja yhden playoff-ottelun ilman tehopisteitä. Tämän jälkeen White pelasi kolme runkosarjaottelua AHL-joukkue Binghamton Senatorsissa tehopistein 1+2=3.


title: Colin White (jääkiekkoilija, 1997)

text: White pelasi alle 20-vuotiaiden MM-kilpailuissa vuosina 2016 ja 2017, joista jälkimmäinen turnaus päättyi maailmanmestaruuteen ja ensimmäinen pronssiin. Hän toimi molemmissa turnauksissa Yhdysvaltain varakapteenina. White oli seitsemällä osumallaan koko vuoden 2017 turnauksen toiseksi paras maalintekijä Venäjän Kirill Kaprizovin jälkeen. Valmennus valitsi hänet Yhdysvaltain yhdeksi kolmesta parhaasta pelaajasta.


title: Colin White (jääkiekkoilija, 1997)

text: Whitepelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. White onnistui tekemään turnauksen puolivälieräottelussa Kanadaa vastaan kypärätempun. Finaaliottelussa Suomea vastaan hän teki Yhdysvalloille maailmanmestaruuden ratkaisseen voittomaalin jatkoerässä ajassa 72.44.


title: Colin White (jääkiekkoilija, 1997)

text: White pelasi myös World U-17 Hockey Challengessa vuonna 2013, jolloin hän voitti kultaa ja koko turnauksen piste-, maali- ja syöttöpörssin tehoilla 10+8=18.


title: Brock Boeser

text: Brock Boeser (s. 25. helmikuuta 1997 Burnsville, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Vancouver Canucksin organisaatiossa. Seura varasi hänet ensimmäisellä kierroksella 23. pelaajana . Boeser on pelipaikaltaan oikea laitahyökkääjä, mutta hän osaa pelata myös keskellä.


title: Brock Boeser

text: Elite Prospects -sivuston Curtis Joe on luonnehtinut Boeseria on dynaamiseksi offensiiviseksi hyökkääjäksi ja luontaiseksi maalintekijäksi. Joe mainitsee hänen vahvuuksiinsa vaistot, joilla Boeser löytää hyvin maalintekopaikoille. Hänen laukauksensa lähtee nopeasti, mutta Boeser tietää hyvin myös hänen ketjukavereidensa liikkeet ja syöttää hyvin. Joe mainitsee hänen vahvuuksiinsa myös kiekolliset taidot, mutta kehityskohteisiinsa puolustuspelaamisen. Boeserilla on myös hieman parannettavaa laitaväännöissä.


title: Brock Boeser

text: Useat NHL:n kykyjentsijät ovat verranneet Boeseria on pelityyliltään Patrick Sharpiin. Boeser laukoo oikealta.


title: Brock Boeser

text: Boeser kävi high schoolin kotikaupungissaan Burnsvillessa. Sioux City Musketeers varasi hänet koko USHL:n varaustilaisuuden neljäntenä pelaajana vuonna 2013. Boeser pelasi vielä pääosan kaudesta 2013–2014 Burnsville High Schoolin joukkueessa, jonka varakapteenina hän toimi. Boeser oli Burnsvillen paras pistemies, maalintekijä ja syöttäjä tehoilla 21+25=46, kuten myös kevään 2014 pudotuspeleissä tehoilla 2+2=4. Loppukaudella hän pelasi Sioux City Musketeersin USHL-joukkueessa. Toukokuussa 2014 seura kauppasi hänet Waterloo Black Hawksiin vaihdossa ensimmäisen ja toisen kierroksen varausvuoroihin.


title: Brock Boeser

text: Kausi 2014–2015 oli Boeserille varsinainen tulokaskausi USHL:ssä. Hän jakoi koko liigan maalipörssin voiton Sioux City Musketeersin Robert Carpenterin ja Tri-City Stormin Chris Wilkien kanssa sekä sijoittui pistepörssissä kolmanneksi tehoilla 35+33=68. Boeser valittiin kauden päätteeksi USHL:n ensimmäiseen tähdistökentälliseen ja tulokkaiden tähdistökentälliseen. Hän pelasi kauden aikana myös CCM/USA Hockey All-American Prospects Gamessa.


title: Brock Boeser

text: Vancouver Canucks varasi Boeserin ensimmäisellä kierroksella 23. pelaajana . Hän siirtyi kaudeksi 2015–2016 Pohjois-Dakotan yliopistojoukkueeseen. Boeser voitti "Freshman -kaudellaan" koko NCHC:n maalipörssin ja jakoi pistepörssin voiton St. Cloudin Kalle Kossilan kanssa tehoilla 26+28=54. Hänet valittiin kauden päätteeksi sarjan ensimmäiseen tähdistökentälliseen ja tulokkaiden tähdistökentälliseen. Boeser voitti kauden päätteeksi koko NCAA:n mestaruuden. "Sophomore -kaudellaan" kaudella 2016–2017 hän nousi UND:n varakapteeniksi. Boeser pelasi rannevamman vuoksi vain 32 ottelua, mutta alkukauden kivuistaan huolimatta hän teki yli piste per peli -tahdilla tehot 16+18=34. Boeser oli UND:n toiseksi paras maalintekijä Tyler Jostin kanssa ja sijoittui sisäisessä pistepörssissä kolmanneksi. Hän jakoi koko sarjan maalipörssin kahdeksannen sijan kolmen muun pelaajan kanssa.


title: Brock Boeser

text: Toisen yliopistokautensa päätteeksi, maaliskuussa 2017 Boeser teki kolmivuotisen tulokassopimuksen Vancouver Canucksin kanssa. Hän teki NHL-debyyttinsä jo samana päivänä 25. maaliskuuta 2017 vieraissa Minnesota Wildia vastaan. Boeser teki ottelussa myös NHL-uransa avausmaalin, joka jäi Canucksin 2–4-voittoon päättyneen ottelun ratkaisumaaliksi. Hänet valittiin ottelun ykköstähdeksi.


title: Brock Boeser

text: Boeser pelasi alle 20-vuotiaiden MM-kilpailuissa vuonna 2016, jolloin hän voitti pronssia. Vuoden 2017 Boeserilta jäi väliin rannevamman vuoksi.


title: Brock Boeser

text: Boeser pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Yhdysvaltain kapteenina ja voitti pronssia. Boeser jakoi kuudella osumallaan koko turnauksen maalipörssin voiton Kanadan Lawson Crousen kanssa. Hän jakoi myös Yhdysvaltain sisäisen tehotilaston voiton Thomas Novakin ja Grant Gabrielen kanssa lukemalla +6.


title: Brock Boeser

text: Boeser pelasi myös alle 19-vuotiaiden World Junior A Challengessa vuonna 2014, jolloin hän voitti kultaa ja oli Yhdysvaltain paras maalintekijä neljällä osumallaan. Samana vuonna Boeser osallistui myös alle 17-vuotiaiden viiden maan turnaukseen, joka päättyi Yhdysvaltain voittoon. Hän kuului joukkueen kapteenistoon.


title: Brock Boeser

text: Boeserin serkku Dan pelasi jääkiekkoa parhaimmillaan AHL-tasolla.


title: Julien Gauthier

text: Julien Gauthier (s. 15. lokakuuta 1997 Pointe-aux-Trembles, Quebec, Kanada) on kanadalainen jääkiekkoilija, joka pelaa QMJHL-joukkue Val-d’Or Foreursissa.


title: Jakob Chychrun

text: Jakob Chychrun (s. 31. maaliskuuta 1998 Boca Raton, Florida, Yhdysvallat) on yhdysvalloissa syntynyt kanadalainen jääkiekkopuolustaja, joka pelaa OHL-joukkue Sarnia Stingissä.


title: Jakob Chychrun

text: Sarnia Sting valitsi Chychrunin heidän ensimmäisellä OHL-varaustilaisuuden vuorollaan vuonna 2014. Chychrun pelasi hyvän tulokaskauden Stingin paidassa, jonka myötä hän voitti OHL:n myöntämät "Emms Family Award", "Max Kaminsky Trophy" ja "Red Tilson Trophy" palkinnot.


title: Jakob Chychrun

text: Vuoden 2016 Chychrun rankattiin parhaiten nuorten puolustajien joukkoon. Arizona Coyotes varasi hänet ensimmäisellä kierroksella (16. varaus).


title: Jakob Chychrun

text: Heinäkuussa 2016 Chychrun solmi kolmevuotisen sopimuksen Arizona Coyotesin kanssa.


title: Alexander Nylander

text: Alexander Maximiliam Michael Junior Nylander Altelius (s. 2. maaliskuuta 1998 Calgary, Alberta, Kanada) on ruotsalais-kanadalainen jääkiekkoilija, joka pelaa NHL-joukkue Buffalo Sabresin organisaatiossa. Hän aloitti kauden 2017–2018 AHL-joukkue Rochester Americansissa. Sabres varasi Nylanderin ensimmäisellä kierroksella kahdeksantena pelaajana . Hän on pelipaikaltaan vasen laitahyökkääjä. NHL:n kykyjenetsijätoimiston OHL-pelaajiin erikoistunut Matt Ryan on luonnehtinut Nylanderia dynaamiseksi hyökkääväksi pelaajaksi. Ryanin mukaan hänellä on kyky rakentaa peliä ahtaissakin paikoissa ja tilanteiden ulkopuolella. Ryanin mukaan Nylanderilla on myös sekä hyvä pelintekokyky että laukaus. Nylander laukoo oikealta.


title: Alexander Nylander

text: Nylander syntyi Kanadassa, mutta kasvoi Tukholmassa. Hän palasi kuitenkin myöhempinä juniorivuosinaan Pohjois-Amerikkaan ja Nylanderin kasvattajaseurana pidetään Chicago Missionia. Kaudeksi 2011–2012 Nylander siirtyi taas Ruotsiin ja SDE HF:n junioreihin. Kesken kauden 2013–2014, joulukuussa 2013 hän siirtyi seuran J18-junioreista samassa sarjassa pelaavaan Södertälje SK:hon, jonka paras pistemies ja maalintekijä Nylander oli J18 Allsvenskanissa tehoilla 12+10=22.


title: Alexander Nylander

text: Kaudeksi 2014–2015 Nylander vaihtoi AIK IF:ään. Hän teki jo 16-vuotiaana läpimurtonsa J20 SuperElitissä. Nylander oli tehoilla 15+25=40 joukkueensa paras syöttäjä ja hän jakoi AIK:n sisäisen pistepörssin voiton ikätoverinsa Jesper Brattin kanssa. Nylander debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kolme runkosarja- ja neljä Kvalserien AS:n ottelua tehopistein 1+1=2. Nylander teki Allsvenskan-debyyttinsä 3. joulukuuta 2014 Almtuna IS:ää vastaan. Hän sai ottelussa jääaikaa 4.33 minuuttia. Nylander sai käyttöönsä isänsä Michaelin käyttämän pelinumeron 92. Michael itse pelasi vielä saman kauden alussa AIK:ssa, mutta hän lopetti uransa 11 ottelun jälkeen. Michael siirtyi joukkueen apuvalmentajaksi ja näin ollen valmensi myös Alexanderia.


title: Alexander Nylander

text: Mississauga Steelheads varasi Nylanderin 12. pelaajana . Samana kesänä hänet varasi myös USHL-joukkue Dubuque Fighting Saints 239. pelaajana. Nylander teki syyskuussa 2015 kaksivuotisen sopimuksen Ruotsin pääsarja SHL:n nousijajoukkue Rögle BK:n kanssa, mutta joukkue lainasi hänet samalla Mississauga Steelheadsin OHL-joukkueeseen kaudeksi 2015–2016. Nylander voitti joukkueen sisäisen piste-, maali- ja syöttöpörssin tehoilla 28+47=75 ja ylsi samaan myös pudotuspeleissä tehoilla 6+6=12. Hän voitti OHL:n runkosarjan tulokkaiden piste- ja syöttöpörssin. Nylander palkittiin kauden päätteeksi liigan vuoden tulokkaana Emms Family Awardilla, valittiin liigan kolmanteen tähdistökentälliseen ja tulokkaiden ensimmäiseen tähdistökentälliseen. Hänet valittiin myös koko CHL:n vuoden tulokkaaksi. Nylander pelasi kauden aikana myös CHL Top Prospects Gamessa.


title: Alexander Nylander

text: Buffalo Sabres varasi Nylanderin ensimmäisellä kierroksella koko NHL:n varaustilaisuuden kahdeksantena pelaajana ja ensimmäisenä ruotsalaispelaajana kesällä . Samana kesänä hänet varasi myös Metallurg Magnitogorsk 53. pelaajana . Jo saman vuoden heinäkuussa Nylander teki kolmivuotisen tulokassopimuksen Sabresin kanssa. Seura lähetti hänet syksyn harjoitusleirin päätteeksi AHL-joukkue Rochester Americansiin. Nylanderin tulokaskausi toi 65 runkosarjaottelussa tehot 10+18=28. Hän debytoi kauden 2016–2017 aikana myös Sabresin NHL-joukkueessa, jossa Nylander pelasi neljä runkosarjaottelua tehden yhden syöttöpisteen. Hän teki NHL-debyyttinsä runkosarjan neljänneksi viimeisellä kierroksella 3. huhtikuuta 2017 Toronto Maple Leafsia vastaan, jolloin Nylander myös kohtasi isoveljensä Williamin. Alexander Nylander sai ottelussa jääaikaa 14.28 minuuttia. Sabresin päävalmentaja Dan Bylsman mukaan veljesten kohtaaminen oli suunniteltu juttu.


title: Alexander Nylander

text: Syksyn 2017 harjoitusleirin päätteeksi Sabres lähetti Nylanderin Rochester Americansin AHL-joukkueeseen.


title: Alexander Nylander

text: Nylander pelasi alle 20-vuotiaiden MM-kilpailuissa vuosina 2016, 2017 ja 2018, joista viimeisin turnaus päättyi hopeaan. Ensimmäisessä turnauksessa hän voitti Ruotsin sisäisen piste- ja maalipörssin tehoilla 4+5=9 sekä jakoi sisäisen syöttöpörssin voiton kolmen muun pelaajan kanssa. Nylanderin kanssa joukkueessa pelasi myös hänen isoveljensä William. Hän jakoi koko vuoden 2017 turnauksen pistepörssin voiton Venäjän Kirill Kaprizovin kanssa tehoilla 5+7=12, mutta varsinaisen kärkisijan vei kuitenkin suuremman maalimäärän turvin Kaprizov. Nylander valittiin turnauksen tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaajasta. Nylander valittiin myös Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Alexander Nylander

text: Vuoden 2018 turnauksessa Nylander toimi Ruotsin varakapteenina. Hän jakoi tehoilla 1+6=7 joukkueen sisäisen pistepörssin voiton Lias Anderssonin ja Elias Petterssonin kanssa sekä sisäisen syöttöpörssin voiton Rasmus Dahlinin kanssa. Valmennus valitsi Nylanderin Ruotsin turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Alexander Nylander

text: Nylander osallistui myös alle 18-vuotiaiden MM-kilpailuihin vuonna 2016, jolloin hän voitti hopeaa. Nylander voitti Ruotsin sisäisen piste- ja syöttöpörssin tehoilla 3+8=11. Hän voitti myös joukkueen sisäisen tehotilaston lukemalla +5. Nylander pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Nylander jakoi Ruotsin sisäisen pistepörssin voiton William Fällströmin kanssa tehoilla 2+4=6 ja hän voitti joukkueen sisäisen tehotilaston lukemalla +2.


title: Alexander Nylander

text: Nylander pelasi myös World U-17 Hockey Challengessa marraskuussa 2014, jolloin hän voitti pronssia. Nylander oli Ruotsin paras pistemies ja syöttäjä tehoilla 2+5=7. Yhteensä hän on pelannut kymmenen nuorten ja 32 poikien maaottelua.


title: Alexander Nylander

text: Nylanderin isoveli William pelaa NHL-joukkue Toronto Maple Leafsin organisaatiossa. Veljesten isä Michael Nylander pelasi omalla urallaan yli 900 NHL-ottelua, ja hän toimii Mississauga Steelheadsin OHL-joukkueen apuvalmentajana. Myös veljesten sedät Peter ja Thommy Nylander ovat pelanneet jääkiekkoa.


title: Markus Niemeläinen

text: Markus Niemeläinen (s. 8. kesäkuuta 1998 Kuopio) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Elite Prospects -sivuston Curtis Joe on kuvaillut isokokoista Niemeläistä all around -puolustajaksi, joka käyttää kokoaan ja ulottuvuuttaan omassa päässä hyvin hyödykseen. Joen mukaan hän myös luistelee sulavasti.


title: Markus Niemeläinen

text: Niemeläinen on Hämeenlinnan Pallokerhon kasvatti. Hän voitti seurassa kauden 2012–2013 päätteeksi B2-nuorten Suomenmestaruuden. Kaudeksi 2013–2014 Niemeläinen siirtyi Tapparaan, josta hän palasi taas HPK:hon kaudeksi 2014–2015. Niemeläinen voitti kauden päätteeksi A-nuorten SM-hopeaa.


title: Markus Niemeläinen

text: Kesäkuussa 2015 Niemeläinen teki kolmivuotisen sopimuksen Helsingin IFK:n SM-liigajoukkueen kanssa. Dinamo Riika varasi hänet 63. pelaajana . Samana kesänä Niemeläisen varasi myös USHL-joukkue Fargo Force numerolla 199. sekä OHL-joukkue Saginaw Spirit 18. pelaajana . HIFK lainasi hänet Spiritiin kaudeksi 2015–2016. Niemeläinen nousi joukkueessa isoon rooliin ja hän pelasi kauden aikana CHL Top Prospects Gamessa.


title: Markus Niemeläinen

text: Edmonton Oilers varasi Niemeläisen kolmannella kierroksella 63. pelaajana . Hän päätti jatkaa myös kaudella 2016–2017 Saginaw Spiritin OHL-joukkueessa lainalla HIFK:sta. Kaudeksi 2017–2018 Niemeläinen palasi kaksivuotisella sopimuksella kasvattajaseuraansa Hämeenlinnan Pallokerhoon. Hän teki SM-liigadebyyttinsä kauden toisella kierroksella 9. syyskuuta 2017 vieraissa Oulun Kärppiä vastaan. Niemeläinen merkittiin HPK:n seitsemänneksi puolustajaksi, mutta hän nousi joukkueen pelaavaan kuusikkoon, kun Roope Laavainen loukkaantui toisessa erässä. Niemeläinen sai ottelussa jääaikaa 9.59 minuuttia ja hän keräsi myös yhden kahden minuutin jäähyn estämisestä. Liigauransa avausmaalin Niemeläinen teki 13. tammikuuta 2018 vieraissa Oulun Kärppiä vastaan. Kaikkiaan hänen tulokaskautensa toi 42 runkosarjaottelussa tehot 1+2=3. Niemeläinen edusti HPK:ta kauden aikana myös Spengler Cupissa. Hän pelasi myös yhden ottelun lainalla Mestis-joukkue Lempäälän Kisassa.


title: Markus Niemeläinen

text: Niemeläinen pelasi alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen hopeaan. Vuoden 2016 turnauksessa hänet valittiin alkulohkossa Tanskaa vastaan pelatun ottelun päätteeksi Suomen ottelun parhaaksi pelaajaksi. Niemeläinen pelasi myös alle 18-vuotiaiden Ivan Hlinkan muistoturnauksessa vuonna 2015.


title: Markus Niemeläinen

text: Niemeläinen edusti myös Suomen alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla vuonna 2015. Jälkimmäisenä mainittu turnaus päättyi pronssiin. Yhteensä hän on pelannut 49 poikien maaottelua.


title: Markus Niemeläinen

text: Niemeläisen isoveli Matias pelaa hyökkääjänä II-divisioonajoukkue Hiki-Hockeyssa.


title: Buck Owens

text: Alvis Edgar ”Buck” Owens, Jr. (12. elokuuta 1929 Sherman, Texas – 25. maaliskuuta 2006 Bakersfield, Kalifornia) oli yhdysvaltalainen muusikko, laulaja ja laulunkirjoittaja, jolla oli johtamansa The Buckaroos -yhtyeensä kanssa 21 listaykköstä Billboardin country-listalla. Yhtye oli niin sanotun Bakersfield sound -tyylilajin pioneeri.


title: Buck Owens

text: Owens on nimetty countrymusiikin Hall of Fameen sekä Nashville Songwriters Hall of Fameen.


title: Ruskomerikotka

text: Ruskomerikotka ("Haliaeetus sanfordi") on haukkojen heimoon kuuluva päiväpetolintu. Sitä tavaan Bougainvillessa ja Bukassa Papua-Uudessa-Guineassa ja Salomonsaarilla, joissa se on kotoperäinen laji.


title: Ruskomerikotka

text: Laji on määritelty vaarantuneeksi, koska sen pieni populaatio on arvioitu pieneneväksi.


title: Ruskomerikotka

text: Se viihtyy parhaiten metsäisillä rannikoilla. Jotkut parit voivat saalistaa kaukana sisämaassa ja etenkin itäisillä saarilla ne voivat elää pelkästään sisämaassa, jossa niiden saalislaji on Phalanger orientalis ja mahdollisesti myös metsärotat ja hedelmälepakot. Laji saalistaa myös entisillä metsäalueilla, missä sen on kerrotu tonkivan kuolleita nisäkkäitä, kuten villikoiria.


title: Ruskomerikotka

text: Lajin uhkana on vainoaminen ja metsien hävittäminen. Salomonsaarilla se on joissakin maakunnissa suojeltu.


title: Ruskomerikotka

text: Sen koko on 70-90 cm. Se on Salomonsaarten ainoa suuri kotkalaji.


title: Pikkukalakotka

text: Pikkukalakotka ("Icthyophaga humilis") on haukkojen heimoon kuuluva päiväpetolintu. Sitä tavataan Etelä- ja Kaakkois-Aasiassa seuraavissa maissa: Bangladesh, Bhutan, Brunei, Kambodža, Kiina, Intia, Indonesia, Laos, Malesia, Myanmar, Nepal, Thaimaa, Vietnam. Intiassa sitä esiintyy Himalajan alaosissa ja Koilli-Intiassa sekä pieni populaatio aivan Etelä-Intiassa Karnatakan osavaltiossa.


title: Pikkukalakotka

text: Sen populaatioksi arvioidaan alustavasti noin 15 000–75 000 yksilöä, mutta se on supistumassa kohtalaisen nopeasti elinalueiden tuhoutumisen ja huonontumisen vuoksi.


title: Pikkukalakotka

text: Sen elinpiiriä ovat suuret metsien reunustamat joet ja kosteikot alavilla mailla ja vuorten juurella jopa 2 400 metrin korkeuteen saakka, mutta tavallisesti alle 1 000 metrissä.


title: RefWorks

text: RefWorks on bibliografisten tietojen tallentamiseen ja käyttöön tarkoitettu WWW-selaimella käytettävä tiedonhallintaohjelma, joka julkaistiin vuonna 2001. Ohjelman tarkoituksena on helpottaa kirjoittamista silloin, kun tekstiin tehdään runsaasti määrämuotoisia lähdemerkintöjä.


title: RefWorks

text: RefWorksin keskeiset toiminnot ovat samat kuin muissakin tämän tyypin ohjelmissa: Lähteiden tiedot tallennetaan käyttäjätunnuksen hallitsemaan tietokantaan, järjestellään tarvittaessa alakansioihin (sama tietue voi kuulua useaan kansioon) ja tietokannasta tulostetaan bibliografioita halutuilla kriteereillä. Keskeinen sovellus on tuottaa tekstiin halutulla tavalla muotoillut viitteet tietokannan ja valmiiden määrittelyiden avulla.


title: RefWorks

text: Ohjelmaa käytetään tekstiä kirjoitettaessa yhdessä tekstinkäsittelyohjelman kanssa joko kopioimalla viitetietojen tunnukset tietokannasta käsiteltävään tekstiin tai käyttämällä viitteiden käsittelyyn Microsoft Word-ohjelman kanssa toimivaa Write-N-Cite -työkalua (pluginia). Kun teksti on valmis, tiedonlähteiden tiedot yhdistetään tekstiin erillisessä muunnosajossa, jossa viitetietojen symbolit muunnetaan halutun viitteiden merkintätavan mukaisiksi merkinnöiksi käyttäen tarjolla olevia valmiita määrittelyitä (kuten Harvard-, Chicago- tai APA-viitaustyylejä).


title: RefWorks

text: RefWorksin tietokanta on käyttäjäkohtainen, mutta sen sisältöä voidaan jakaa RefShare-apuohjelman avulla kansioittain.


title: Raskauskouristus

text: Raskauskouristus on raskausmyrkytystä sairastavan naisen kouristuskohtaus. Tämä harvinainen, mutta vakava kohtaus voi alkaa ennen synnytystä, sen aikana tai sen jälkeen, yleisimmin raskauden puolivälin jälkeen. Kohtauksien aikana raajat ja vartalo kouristelevat tavallisimmin noin minuutin ajan ison epileptisen (grand mal) kohtauksen tapaan. Kohtauksen jälkeen potilas on tyypillisesti jonkin aikaa joko sekava tai koomassa. Jälkiseurauksia voivat olla vierasaineen aiheuttama keuhkokuume, aivoverenvuoto, munuaisten pettäminen ja sydänkohtaus. Raskausmyrkytys ja -kouristus kuuluvat molemmat laajempaan ryhmään kohonneen verenpaineen aiheuttamia raskaushäiriöitä.


title: Raskauskouristus

text: Raskauskouristuksen ehkäisemiseksi lääkäri voi suositella riskipotilaille aspiriinia, kalsiumlisää sitä vähän saaville sekä verenpaineen hoitoa lääkityksellä. Myös liikunnasta voi olla hyötyä raskauden aikana. Suonensisäisesti tai lihakseen annettu magnesiumsulfaatti parantaa raskauskouristuksen hoitotulosta ja on yleensä turvallista niin kehittyneissä kuin kehitysmaissa. Hengitys saattaa kaivata tukemista. Muihin raskauskouristuksen hoitotoimiin kuuluvat verenpainelääkkeet ja hätäsynnytys joko alateitse tai sektiolla.


title: Raskauskouristus

text: Raskausmyrkytys vaikuttaa arvioiden mukaan noin 5 prosenttiin synnytyksistä ja raskauskouristus noin 1,4 prosenttiin. Kehittyneiden maiden parempi sairaanhoito on pudottanut esiintyvyyden noin yhteen 2000 synnytystä kohden. Korkeaan verenpaineeseen liittyvät raskauden häiriöt ovat yksi yleisimmistä raskauskuoleman syistä. Niistä aiheutui 29 000 kuolemaa vuonna 2013 – kun vuonna 1990 niitä oli 37 000. Noin prosentti raskauskouristuksen saaneista kuolee. Sana eklampsia (eclampsia) juontuu salamaa tarkoittavasta sanasta kreikankielessä. Sen ensimmäinen tunnettu kuvaus on Hippocrateen laatima 400-luvulla eaa.


title: Raskauskouristus

text: Ennen eklampsian merkkinä olevan kouristuksen alkamista äidille kehittyy korkea verenpaine ja hänen virtsaansa erittyy valkuaisaineita. Raskauskouristus on siis raskausmyrkytys (pre-eklampsia) ja kouristus (eklampsia). Muita hermostollisia oireita, kuten pahoinvointia, oksennusta, päänsärkyä ja hermostoperäistä ohimenevää näön menetystä (kortikaalista sokeutta) voi esiintyä  juuri ennen koristelun alkamista. Jos lisäkomplikaationa ilmenee useiden elinten toiminnan pettäminen, niiden vaurioituminen ilmenee oireina, joita ovat vatsakipu, keltaisuus, hengenahdistus ja vähentynyt virtsaneritys.


title: Raskauskouristus

text: Sikiön kasvu voi hidastua ja äidin koristelun myötä kehittyy sydämen harvalyöntisyys (bradykardia) ja sikiön hapensaanti heikkenee. Seurauksena voi olla myös istukan verenvuoto tai sen repeytyminen.


title: Raskauskouristus

text: Raskaana oleva nainen voi myös vajota koomaan ilman edeltäviä kouristuksia. Herätessään joillakin heistä voi olla ohimenevästi toinen silmä sokeana.


title: Raskauskouristus

text: Raskauskouristus kuten raskausmyrkytyskin esiintyy useimmin tyypillisemmin ensimmäisessä raskaudessa ja nuorilla äideillä. Selityksenä olisi heidän tuore altistumisensa partnerin vasta-aineille. Tämän lisäksi naisella jo aiemmin alkanut verenkiertoperäinen sairaus (verenpainetauti, sokeritauti, munuaistauti tai -toimintahäiriö) tai veren hyytymishäiriö ovat raskausmyrkytyksen ja -kouristuksen riskiryhmää. Myös suuri istukka (monisikiöinen raskaus, rypäleraskaus) altistaa raskauskouristukselle. Asiaan vaikuttaa lisäksi perinnöllinen tekijä: naisilla, joiden äiti tai sisar on kärsinyt oireesta, on toisia korkeampi riski. Raskausmyrkytyksestä kärsineillä naisilla on kohonnut riski saada raskausmyrkytys tai -kouristus seuraavassa raskaudessaan. Keuhkoödeema on melko tavallinen raskauskouristuksen komplikaatio, jonka saa noin kolme prosenttia potilaista. Useimmiten sen aiheuttaa liika suonensisäinen neste.


title: Raskauskouristus

text: Istukka on kouristuksen edellytys ja sen poistaminen estää kouristuksen. Istukkaan suuntautuvan verenvirtauksen väheneminen on avainasemassa. Sen mukana seuraa äidin verenkiertoelimistön lisääntynyt herkkyys pienten verisuonten supistumiselle ja tämä johtaa verenkierron vähentymiseen useissa elimissä. Myöskin veren hyytymistekijöiden aktivoituminen voi johtaa edelleen mikrotulppien muodostamiseen, joka saattaa vielä entisestään huonontaa verenvirtausta. Kolmanneksi, verisuonten lisääntynyt läpäisevyys johtaa veren nesteiden tihkumiseen suonten läpi, joka edelleen vähentää veren virtausta ja johtaa turvotukseen. Nämä aiheuttavat verenpaineen nousun, munuaisten, keuhkojen ja verenkiertoelimistön toimintahäiriön sekä aivojen turvotusta ja toimintahäiriön ja tätä kautta vartalon ja raajojen kouristelua. Ennen oireiden ilmentymistä saatetaan havaita verihiutaleiden määrän ja endoteelisen aktiviteetin lisääntyminen.


title: Raskauskouristus

text: Istukan verenkierron vähentyminen liittyy mahdollisesti immunologisten seikkojen aiheuttamaan epätyypilliseen sikiön ja äidin rajapintaan istukassa,  jota tromboplastit eivät  näytä läpäisevän täydellisesti. Istukka tuottaa normaalisti voimakkaasti verisuonia laajentavaa adrenomeduliinia, jonka tuotanto vähenee raskausmyrkytyksessä ja -kouristuksessa. Myös toisia verisuonia laajentavia aineita erittyy vähemmän. Niihin kuuluvat prostasykliini, thromboksaani A2, typpioksidi ja endoteliinit. Tuloksena on verisuonten supistuminen. Monet tutkimukset viittaavat siihen, että kyseessä olisi äidin alentunut immunologinen kyky sietää vauvan isää, jonka geenejä on sikiössä ja istukassa.


title: Raskauskouristus

text: Raskauskouristus on eräänlainen hypertensiininen enkefalopatia: aivosuonien vaste on alentunut ja aivoihin virtaa tavallista enemmän verta, joka aiheuttaa aivopöhön ja sen seurauksena kouristelua. Raskauskouristus ei yleensä aiheuta pysyvää aivovauriota ellei kouristeluun liity kallonsisäistä verenvuotoa.]


title: Raskauskouristus

text: Raskaudenaikaiset kouristukset, jotka eivät liity raskausmyrkytykseen pitää voida erottaa raskauskouristuksesta. Samankaltaisia kohtausia voi aiheutua aivokasvaimesta, aivoissa sijaitsevasta aneurysmasta ja lääkkeistä tai huumausaineista. Diagnoosia kuitenkin helpottavat yleensä raskauskouristusta edeltävät tai niiden kanssa esiintyvät vakavan raskausmyrkytyksen oireet.


title: Raskauskouristus

text: Tutkitaan seuraavat: täysi verenkuva, munuaisten toiminta (RFT), maksan toiminta (LFT), verenhyytistekijät, 24-tunnin kreatiini ja proteiini virtsasta sekä sikiön tai istukan ultraääni.


title: Raskauskouristus

text: Raskausmyrkytyksen havaitseminen ja sen hoitaminen ovat elintärkeitä raskauskouristuksen riskin vähentämiseksi. Raskausmyrkytyksen asianmukainen hoito edellyttää yleensä magnesiumsulfaatin käyttämistä kouristuksia ehkäisemään.


title: Raskauskouristus

text: Hoidon neljä tavoitetta ovat enempien kouristusten pysäyttäminen ja ennaltaehkäisy, kohonneen verenpaineen  kontrollointi, vauvan ulossaaminen niin pian kuin mahdollista sekä useamman elimen mahdollisen pettämisen tarkka seuranta.


title: Raskauskouristus

text:
Kouristuksia ehkäistään ja hoidetaan magnesiumsulfaatilla. Vuonna 1955 julkaistiin ensimmäinen sen käytön tehon raskauskouristuksen hoitamisessa osoittanut tutkimus. Magnesiumsulfaattihoidosta johtuvat liialliset magnesiumpitoisuudet, jotka liityvät äidin myrkytystilaan ja vastasyntyneen huonoon kuntoon, lihastonuksen puutteeseen ja alhaisin Apgar pisteisiin ovat:
Suonensisäisesti annettuna magnesiumsulfaatin vaikutus alkaa välittömästi ja kestää 30 minuuttia. Lihakseen pistettyä vaikutus alkaa noin tunnin päästä ja se kestää kolmesta neljään tuntiin. Tehokas hoidossa käytettävä seerumitaso on 2,5 — 7,5 mEq/L. Magnesium poistuu kehosta ainoastaan munuaisten kautta. Eritysvauhti riippuu plasman koostumuksesta ja munuaiskerästen toimintakyvystä.


title: Raskauskouristus

text: Kouristukset saattavat uusiutua vaikka magnesiumin annostus on hoitotasolla. Tällöin voidaan tarvita lisäannostusta, mutta se edellyttää tarkkaa hengityksen, sydämen ja hermostotoiminnan seurantaa. Mikäli lisämagnesium ja sitä seuraava korkeampi seerumipitoisuus eivät riitä laukaisemaan kouristelua, apuna voidaan käyttää muita suonensisäisesti annettavia kouristuksia ehkäiseviä lääkeaineita.


title: Raskauskouristus

text: Magnesiumsulfaatin hoitotulokset ovat parempia kuin diazepamilla, fenytoiinilla tai yhdistämällä klooripromatsiinia, prometatsiinia ja petadiinia.


title: Raskauskouristus

text: Raskauskouristuksen aikana  verenpaineen hallinnan paras lääkitys on hydraltsiini ja labetalol tai näiden yhdistelmä. Tämä johtuu niiden tehosta, sikiötä koskevien haitallisten sivuvaikutusten puuttumisesta ja lääkkeiden vaikutustavasta.


title: Raskauskouristus

text: Jos vauva ei ole vielä syntynyt, ryhdytään äidin tilaa vakauttamaan ja valmistellaan vauvan ulosotto. Tämä täytyy tehdä vaikka vauva ei olisi vielä täysiaikainen, sillä raskauskouristus ei ole turvallinen kummallekaan osapuolella. Koska raskauskouristus on oire usean elimen toimintahäiriöstä, muita elimiä (maksaa, munuaisia, keuhkoja, sydäntä ja verenkiertoa sekä veren hyytymismekanismia) tulee tarkkailla ja arvioida synnytykseen (usein sektio) valmistauduttaessa, ellei synnytys ole jo hyvässä vauhdissa. Keisarinleikkauksessa ei pidä käyttää paikallispuudutusta mikäli veren hyytymishäiriö on kehittynyt.


title: Raskauskouristus

text: Invasiivinen verenliikkeiden seuranta voi olla tarpeen, jos kouristelevalla äidillä on riski saada sydäntauti tai hänellä on jo se, munuaistauti, huonosti hoitoon reagoiva munuaistauti, keuhkopöhö tai alentunut virtsaneritys.


title: Raskauskouristus

text: Kreikan substantiivi "ἐκλαμψία", "eklampsía" tarkoittaa "valon välähdystä", josta saadaan metaforisesti ”äkillinen ilmestyminen”.  Latinankielinen uudistermi esiintyi ensimmäisen kerran Johannes Varandaeuksen vuonna 1620 ilmestyneessä gynekologian alaan kuuluvassa tutkielmassa "Tractatus de affectibus Renum et Vesicae". Käsitettä raskauden toksemia (myrkytys) ei enää suositella, sillä vastoin aikaisempaa uskomusta istukan myrkyt eivät ole raskauskouristuksen syy.


title: Audencia Business School

text: Audencia Business School, lyhyesti Audencia, on eurooppalainen kauppakorkeakoulu, joka toimii Pariisissa, Nantesissa ja Pekingissä. Audencia perustettiin Ranskassa vuonna 1900 nimellä École supérieure de commerce de Nantes.


title: Audencia Business School

text: Financial Timesin Euroopan kauppakorkeakoulujen vuoden 2016 vertailussa Audencia oli sijalla 60 ja sen Master in Management -tutkinto saavutti sijan 21.


title: Audencia Business School

text: Audencialla on kansainvälinen kolmoisakkreditointi (AACSB, AMBA ja EQUIS). Koulussa on mahdollisuus suorittaa teknis-kaupallinen kaksoistutkinto yhteistyössä teknisen "École nationale de l'aviation civile" -yliopiston kanssa. Audencia tekee yhteistyötä myös muiden korkeakoulujen kanssa.


title: Jules-Albert de Dion

text: Markiisi Jules Félix Philippe Albert de Dion de Wandonne (9. maaliskuuta 1856, Carquefou, Loire-Atlantique – 19. elokuuta 1946, Pariisi) oli ranskalaisen ajoneuvoteollisuuden pioneeri.


title: Jules-Albert de Dion

text: Jules-Albert syntyi ranskalaiseen aatelisperheeseen, ja oli isänsä, Louis Albert William Joseph de Dion de Wandonnen manttelinperijä, vuonna 1901 ensin kreivinä ja myöhemmin markiisina. Hänellä oli jo nuorena suuri viehtymys mekaanisiin laitteisiin, ja häntä on kuviltu sanoin "aristokraatti ja lelumaakari". Vuoteen 1881 mennessä hän oli mm. valmistanut useita toimivia höyrykoneen pienoismalleja ja halusi valmistaa myös täysikokoisen version. De-Dion oli lelujenvalmistuksensa kautta tutustunut Pariisissa mekaanisten ja tieteellisten lelujen kauppaa pitäneisiin insinööri Georges Boutoniin ja tämän lankoon Charles Trépardoux'hun. He tarvitsivat rahoitusta Trépardoux:n pitkäaikaisen unelman, höyryauton rakentamiseen, joten tässä oli De-Dionin tilaisuus valmistaa toimiva, täysikokoinen höyrykone ja liittää se oikeaan, liikkuvaan ajoneuvoon.


title: Jules-Albert de Dion

text: Vuoteen 1883 saavuttaessa kolmikko oli muodostanut tiiviin kumppanuuden, josta tulisi syntymään yksi oman aikansa suurimmista ajoneuvovalmistajista, De Dion-Bouton. He tekivät alkuun kokeiluja veneisiin asennetuilla höyrykoneilla, mutta tavoitteena oli maakulkuneuvon rakentaminen. Heidän ensimmäinen maallakulkeva prototyyppinsä oli vaunut, joiden etuosaan oli asennettu höyrykone, josta voimansiirto vetävälle etuakselille tapahtui hihnan välityksellä. Vaunun takapyörät olivat ohjaavat. Tämä ensimmäinen prototyyppi tuhoutui tulipalossa koeajojen aikana. Vuonna 1884 valmistui kolmikon seuraava ajoneuvo, La Marquise, jossa ohjaus oli etupyörillä ja taka-akseli oli vetävä. La Marquise on maailman vanhin toimiva ja liikkuva auto. Se kykenee saavuttamaan 61 km/h:n huippunopeuden ja kuljettaa neljä henkilöä.


title: Jules-Albert de Dion

text: Huhtikuun 28. päivänä vuonna 1887 ranskalainen polkupyöräilyn aikakauslehti "Le Vélocipède Illustré" järjesti maailman ensimmäisen moottoriajoneuvokilpailun. Radan pituus oli 2 kilometriä, välillä Neuilly – Bois de Boulogne. "Kilpailun" ainoa osanottaja oli Albert De Dion, Georges Boutonin ohjaamalla De Dion-Bouton Marquisella, joten voitto ei ollut järin kunniakas. Huomionarvoista sen sijaan on, että La Marquisen nopeudeksi mitattiin 60 km/h, koska maailman ensimmäinen virallisesti kirjattu maanopeusennätys, vuodelta 1898 on 63,15 km/h.


title: Jules-Albert de Dion

text: De Dionin mukaan nimetty De Dion -pyöräntuenta on itse asiassa Trépardoux:n suunnittelema. Se otettiin ensimmäisenä käyttöön vuonna 1893 De Dion-Boutonin höyrykonekäyttöisten, maantiellä kulkevien vetotraktoreiden taka-akselituennassa. Vuonna 1894 De Dion osallistui vetotraktorillaan tai autolla, kumpainenkin nimitys lienee oikea, Le Petit Journal -lehden järjestämään, 127 kilometrin mittaiseen Pariisi – Rouen -kilpailuun. De Dion ajoi voitokkaasti maaliin, mutta hänet diskattiin, koska säännöt eivät sallinneet höyrykoneen vaatiman lämmittäjän käyttöä.


title: Jules-Albert de Dion

text: Vuonna 1898 Albert De Dion oli pääorganisaattorina perustamassa vuosittaista Pariisin Mondial de l'Automobile -näyttelyä. Lisäksi hän oli mukana perustamassa Automobile Club de Francea sekä ilmailualan Aéro-Club de Francea.


title: Jules-Albert de Dion

text: Ranskan poliittisten kiistojen seurauksena De Dion perusti "L'Auto-Velo" -lehden, nykyisin tämä lehti ilmestyy päivittäisenä, ranskankielisenä urheilun erikoislehtenä nimeltä L’Équipe. Tähän poliittiseen kuvioon liittyy myös hänen perustamansa polkupyöräkilpailu "Tour de France" eli Ranskan ympäriajo.


title: Jules-Albert de Dion

text: Vuonna 1899 Ranskan sisäpolitiikassa kiistat kärjistyivät De Dionin osalta niin, että hän löi, Auteuilin Hippodromilla pidettyjen hevoskilpailujen aikana, Ranskan silloista presidenttiä Émile Loubet'ta kävelykepillä päähän. Tästä teostä De Dion tuomittiin 15 päiväksi vankeuteen sekä maksamaan sakkoa ja korvauksia. Hänen käytöstään paheksuttiin ankarasti, pyöräilyn ja politiikan aikakauslehti "Le Velon" sivuilla. Ensimmäisenä vastavetona De Dion veti lehdeltä pois kaikki mainoksensa. Koska Le Velon suurin taloudellinen taustatuki oli De Dion-Boutonin pahin kilpailija Automobiles Darracq S.A, päätti De Dion vuonna 1900 perustaa oman vastaavan lehden. Oman yhtiönsä lisäksi hän keräsi L'Auto-Velo -lehden tukijoukkoihin autoiluun ja pyöräilyyn läheisesti liittyviä tuon ajan suurnimiä kuten Édouard Michelin ja Adolphe Clément-Bayard. Le Velo haastoi De Dionin lehden oikeuteen, koska uuden tulokkaan nimi muistutti liian läheisesti Le Veloa. Oikeuden määräyksellä De Dionin oli muutettava lehtensä nimeä, ja nimeksi tuli nyt L'Auto. Vastavetona De Dion perusti polkupyöräilyn suurkilpailun, "Tour de Francen", vuonna 1903, ja tämä oli käytännössä kuolinisku Le Velo -lehdelle ja sen järjestämille kilpailuille.


title: Jules-Albert de Dion

text: Jules-Albert De Dion kuoli vuonna 1946, 90 vuoden ikäisenä. Hänet on haudattu Pariisiin, Montparnassen hautausmaalle. Perheen kotipaikan kappelissa, Pas-de-Calais:n Audincthun:ssa on muistolaatta myös hänelle.


title: Kenian ilmavoimat

text: Kenian ilmavoimat (, ) on Kenian puolustusvoimien asehaara. Sen käytössä oli 132 lentokonetta ja helikopteria vuodenvaihteessa 2015–2016.


title: Kenian ilmavoimat

text: Ilmavoimat perustettiin pian Kenian itsenäistymisen jälkeen, 1. kesäkuuta 1964. Konekalusto hankittiin Yhdistyneestä kuningaskunnasta, joka myös auttoi ilmavoimien perustamisessa. Se lakkautettiin väliaikaisesti vuonna 1982, kun ilmavoimien upseerien 1. elokuuta tekemä vallankaappausyritys epäonnistui. Lentotoiminta asetettiin armeijan alaisuuteen, ja ilmavoimat sai itsenäisen statuksensa takaisin vasta vuonna 1994.


title: Kenian ilmavoimat

text: Vuosina 2011–2012 ilmavoimat osallistui operaatio Linda Nchiin, jossa usean eri maan joukot taistelivat Somaliassa Al-Shabaab-liikettä vastaan. Vuodesta 2012 lähtien se on myös osallistunut terroristien vastaisiin sotatoimiin Somaliassa osana Afrikan unionin rauhanturvatehtävää.


title: Kenian ilmavoimat

text: Vuodenvaihteessa 2015–2016:


title: Georges Bouton

text: Georges Bouton (1847–1938) oli ranskalainen mekaanikko, joka yhdessä Jules-Albert de Dionin ja Charles Trépardoux’n kanssa perusti De Dion-Bouton -yhtiön vuonna 1883.


title: Georges Bouton

text: Georges Bouton toimi maailman ensimmäisen moottoriajoneuvokilpailun voittaneen La Marquisen ohjaajana, Albert De Dionin ollessa kyydissä. Tähän kahden kilometrin mittaiseen ”kilpailuun” ei tosin osallistunut muita osanottajia, joten voitto ei ollut järin hohdokas.


title: Georges Bouton

text: Bouton ja hänen lankonsa Charles Trépardoux pyörittivät Pariisin liepeillä mekaanisiin ja tieteellisiin leikkikaluhin erikoistunutta myymälää ja saivat siitä niukan elantonsa. De Dion-Bouton -yhtiön syntyhetki ajoittu vuoteen 1881, kun teknisistä leikkikaluista ja höyrykoneista innostunut markiisi Albert De Dion näkee erään myymälän näyteikkunassa kaksikon höryveturin toimivan pienoismallin ja pyytää Boutonia ja Trépardoux’ta valmistamaan myös toisen vastaavan. Asiat johtivat toiseen; Trépardoux’lla oli haave valmistaa höyryauto, mutta ei rahaa. De Dionilla taasen oli rahaa ja innostus tekniikkaan ja höyrykoneisiin, etenkin maalla liikkuvaan kalustoon. "De Dion, Bouton et Trépardoux" perustettiin Pariisissa vuonna 1887. Tästä tulisi myöhemmin muodostumaan oman aikansa suurin ajoneuvovalmistaja De Dion-Bouton.


title: Zvi Mazel

text: Zvi Mazel (, s. 4. maaliskuuta 1939) on israelilainen diplomaatti, joka on palvellut Israelin suurlähettiläänä Egyptissä, Romaniassa ja Ruotsissa.


title: Zvi Mazel

text: Zvi Mazel syntyi 4. maaliskuuta 1939 Bnei Brakissa Palestiinan brittiläisessä mandaatissa. Hän palveli Israelin puolustusvoimissa vuosien 1956 ja 1958 välillä. Mazel opiskeli yleistä valtio-oppia ranskalaisessa L'Institut d'études politiques de Paris -instituutissa. Hän tutustui Ranskassa tulevaan vaimoonsa Michelleen, joka on politiikan tutkija ja kirjailija. Mazel valmistui vuonna 1963 ja liittyi Israelin ulkoministeriön diplomaattijoukkoihin vuonna 1966. Hän työskenteli aluksi ulkoministeriön politiikan tutkimuksen instituutissa.


title: Zvi Mazel

text: Vuosien 1969 ja 1973 välillä Mazel palveli Israelin suurlähetystön sihteerinä Antananarivossa Madagascarilla. Vuosien 1974 ja 1977 välillä hän työskenteli Israelin Ranskan suurlähetystössä Pariisissa, minkä jälkeen hän palasi politiikan tutkimuksen pariin Israelissa. Vuosien 1980 ja 1982 välillä hän palveli Israelin suurlähettiläänä Kairossa Israelin ja Egyptin välisten suhteiden liennytyksen kautena, joka päättyi vuoden 1982 Libanonin sotaan. Hän oli myös Israelin ulkoministeriön Pohjois-Afrikan ja Itä-Euroopan osastojen johtaja. Vuonna 1989 Mazel oli Israelin suurlähettiläs Romaniassa ja todisti Nicolae Ceaușescun hallinnon kaatumista Romanian vallankumouksessa. Vuonna 1992 hänet nimitettiin ulkoministeriön varajohtajaksi vastaamaan Israelin suhteista Afrikan maihin. Vuosien 1996 ja 2001 välillä Mazel oli jälleen Israelin suurlähettiläs Egyptissä.


title: Zvi Mazel

text: Mazel oli Israelin Ruotsin suurlähettiläs joulukuusta 2002 lähtien huhtikuuhun 2004 asti. Hän syytti Ruotsin politiikkaa, tiedotusvälineitä ja kirkkoa antisemitismin tukemisesta. Uppsalan arkkipiispa K. G. Hammarin esitettyä israelilaisten tuotteiden boikottia Mazel kommentoi arkkipiispan olevan "todennäköisesti antisemitisti." Hän kritisoi ulkoministeri Anna Lindhin lausuntoa, jonka mukaan Israelin ihmisoikeusrikkomuksia ei tule hyväksyä. Mazel myös nimitti Ruotsin entistä ulkoministeriä Sten Anderssonia ja Ruotsin Yhdistyneiden kansakuntien lähettilästä Pierre Schoria "ammattimaisiksi Israelin vihaajiksi."


title: Zvi Mazel

text: 16. tammikuuta 2004 Mazel hyökkäsi Dror Feilerin ja hänen vaimonsa Gunilla Sköld-Feilerin installaation "Snövit och sanningens vansinne" ("Lumikki ja totuuden hulluus") kimppuun. Teos sijaitsi Historiallisessa museossa Tukholmassa. Teoksessa oli allas täynnä verenpunaista nestettä, jossa kelluvassa veneessä oli valokuva palestiinalaisesta Hanadi Jaradatista. Jaradat oli 4. lokakuuta 2003 tehnyt Haifassa Israelissa ravintolaan itsemurhaiskun, jossa sai surmansa 21 ihmistä. Teoksen kaiuttimista soi Johan Sebastian Bachin kantaatti "Mein Herz schwimmt im Blut". Mazel työnsi installaation valonheittimen altaaseen, mikä synnytti oikosulun virranjakelussa ja sammutti muut valot. Museon turvakamerat taltioivat tapahtuman. Mazel perusteli tekonsa sillä, että hänestä installaatio ylisti palestiinalaisten terrori-iskuja Israelia vastaan. Feiler kiisti Mazelin syytökset ja sanoi olevansa "tyrmistynyt hyökkäyksestä."


title: Zvi Mazel

text:
Tapaus herätti paljon huomiota Ruotsin ja Israelin tiedotusvälineissä. Museonjohtaja Kristian Berg kommentoi välikohtausta israelilaiselle sanomalehdelle Haaretzille: "En kuullut kenenkään teoksen nähneen sanoneen, että se oli antisemitistinen installaatio juutalaisia tai Israelin kansaa vastaan. Näin ollen uskon, että tämä teos on kaapattu poliittisesti. Suurlähettiläs Mazelin siitä tekemä tulkinta oli hyvin kapeakatseinen ja hyvin poliittinen." Mazelin mukaan Ruotsi on "yksi antisemitistisimmistä maista maailmassa", jossa on "tiedotusvälineissä päivittäistä yllytystä tappaa juutalaiset." Israelin pääministeri Ariel Sharon myöhemmin kiitti Mazelia antisemitismin vastaisesta työstään.
Nykyisin Mazel on Jerusalem Center for Public Affairs -keskuksen jäsen. Hän on kirjoittanut kattavasti Israelin ulkopoliittisista suhteista Egyptin ja Turkin kanssa. Hänen mukaansa Recep Tayyip Erdoğanin yritykset kääntää Mustafa Kemal Atatürkin sekulaarinen politiikka ovat tehneet Turkista Israelin ja länsimaiden vastustajan. Mazelin mielestä yhteistyö Egyptin kanssa on tärkeää Israelille, mutta hän vastusti Muslimiveljeskuntaa Egyptin presidentinvaaleissa 2012.


title: Bill Tchato

text: Bill Tchato (s. 14. toukokuuta 1975 M’Biam, Kamerun) on kamerunilainen uransa lopettanut jalkapalloilija ja Afrikan-mestari. Pelipaikaltaan hän oli vasen laitapuolustaja.


title: Bill Tchato

text: Tchato pelasi 58 ottelua Ranskan pääsarjassa Ligue 1:ssä edustaen Montpellier’ta ja Niceä sekä 56 ottelua Saksan Bundesliigassa edustaen 1. FC Kaiserslauternia. Lisäksi hän pelasi Ranskan Ligue 2:ssä yhteensä 151 ottelua edustaen Caenia, Valencea, Nizzaa ja Montpellier’ta.


title: Bill Tchato

text: Kamerunin maajoukkueessa Tchato pelasi 46 ottelua ja teki yhden maalin vuosina 2000–2008. Hän oli mukana kuudessa arvoturnauksessa: MM-kilpailuissa 2002, Afrikan-mestaruuskilpailuissa 2002, 2004 ja 2008 sekä Maanosaliittojen cupissa 2001 ja 2003. Näissä Mettomo saavutti Afrikan-mestaruuden 2002 ja AM-hopeaa 2008 sekä Maanosaliittojen cupin hopeaa 2003.


title: Bill Tchato

text: Kamerunin maajoukkue


title: Kari Sipilä

text: Kari Sipilä (s. 11. helmikuuta 1940 Kangasala) on rakennus- ja innovaatioaloilla yritysjohtaja ja asiantuntija, tekniikan lisensiaatti ja tekniikan tohtori h.c. Kari Sipilä on asunut pääkaupunkiseudulla ja ulkomailla. Nykyisin hän asuu Espoossa.


title: Kari Sipilä

text: Hän valmistui diplomi-insinööriksi Teknillisen korkeakoulun rakennusinsinööriosastolta 1964. Hän syventyi apurahan turvin jatko-opintoihin USA:ssa Ohio State Universityssä ja suoritti tekniikan lisensiaatin tutkinnon vuonna 1975. Teknillinen korkeakoulu nimitti hänet tekniikan kunniatohtoriksi (tekn.tri h.c.) vuonna 2000.


title: Kari Sipilä

text: Vuodet 1965-74 hän toimi Suunnittelukeskus MKR Oy:ssä suunnittelijana, toimistopäällikkönä ja osastopäällikkönä suunnitellen ja vastaten useiden kuntien ja kaupunkien kehittämiseen liittyvistä liikenne- ja katusuunnittelutehtävistä, liikenne- ja kuljetusalan tutkimustehtävistä sekä tie- ja vesirakennushallitukselle moottoritiesuunnitelmaosuuksista Porvoon ja Lahden moottoriteillä.


title: Kari Sipilä

text: Hänet kutsuttiin johtajaksi Oy Yleisen Insinööritoimiston palvelukseen, jossa hän toimi ympäristönsuojeluryhmän johtajana 1975-78 vastaten useiden kuntien vesihuolto-, vesitorni- ja kunnallistekniikka- ja maanrakennusalan toimeksiannoista. Mielenkiintoinen oli japanilaisyritysryhmän kanssa solmittu sopimus kallioon rakennettavien öljysäiliöiden tietotaidon myymisestä heille. YIT oli aktiivisesti myös toteuttamassa rajaprojekteja ja rakennettujen teollisuuslaitosten vesi- ja jätevesilaitoksia mm. Svetogorskissa. Vuodet 1979-80 Kari Sipilä johti YIT:n urakoimaa käänteisosmoosiin perustuvaa vesilaitos- ja kunnallistekniikan rakennusprojektia Saudi-Arabiassa.


title: Kari Sipilä

text: Kari Sipilä siirtyi Postipankin palvelukseen vuonna 1980 koordinoimaan ensin pankkien rahoittamia ja takaamia vientiprojekteja erityisesti Irakissa, missä sota oli vaikeuttanut rakennushankkeita. Sen jälkeen hän huolehti rakennusalan yritysten rahoitushankkeista. Hänet nimitettiin vuonna 1984 apulaisjohtajaksi ja 1988 pankinjohtajaksi johtamaan Postipankin omia ja sijoitustoimintaan liittyviä rakennus- ja kiinteistöprojekteja. Tuolloin pankki, sen toiminnot ja kiinteistöomaisuus laajenivat uusilla kiinteistöillä mm. Espoossa, Helsingin Itä-Pasilassa ja keskustassa, Kotkassa, Lappeenrannassa, Mikkelissä, Savonlinnassa ja Turussa sekä lukuisilla konttoreilla ja niiden saneerauksilla, ottaen huomioon voimakkaasti kehittyvän tietotekniikan ja turvallisuuden vaikutukset pankkitoimintaan. Pankki oli myös osakkaana monissa yhteis- ja liikekeskushankkeissa, joiden hallituksissa Sipilä toimi.


title: Kari Sipilä

text: Kari Sipilä kutsuttiin vuonna 1989 Amer-yhtymän tytäryhtiön Amer Golf Properties’in varatoimitusjohtajaksi ja sittemmin toimitusjohtajaksi toimipaikkoina Chicago USA:ssa ja Geneve Sveitsissä. Tehtävät liittyivät Amerin omistamien Jack Nicklaus ja Wilson yhtiöiden golftoiminnan kiinteistöbusineksen synergiamahdollisuuksiin USA:ssa ja Euroopassa.


title: Kari Sipilä

text: Vuonna 1992 Sipilä aloitti Keksintösäätiön toiminnanjohtajana Espoossa. Säätiön tausta oli yksityinen säätiö, mutta pääosa toiminnan rahoituksesta tuli valtiolta. Toiminta liittyi yksityishenkilöiden ja pienyritysten keksintöjen neuvontaan, arviointiin, patentointiin, tuotekehittämiseen, rahoitukseen ja kaupallistamiseen. Alun lama-ajan vuoksi toiminta oli aktiivista henkilöiden pyrkiessä kehittämään ideoitaan tuotteiksi markkinoille. Sittemmin aktiivisen toiminnan ja viestinnän keinoin säätiö saavutti merkittävän roolin Suomen innovaatiotoiminnan edistäjänä ja kehittäjänä. Moni hanke kehittyi markkinoille joko yrittäjän omassa yrityksessä tai lisensioinnin perusteella.


title: Kari Sipilä

text: Toimintaa täydentämään Sipilä kehitti säätiön omistaman Suomen Keksintöpörssi Oy:n kaupallistamaan nykyaikaisen tietotekniikan avulla keksintöjä ja niistä kehitettyjä tuotteita. Se on ollut alkuna ja taustaideana monille muille kaupallistamiskeinoille. Sipilä laajensi alueellista keksintöasiamiestoimintaa, joka siirrettiin teknillisistä oppilaitoksista valtion alueellisiin toimipisteisiin, sittemmin ELY-keskuksiin. Sipilä kehitti toimintamallin, jolla yliopistoihin tulivat innovaatioasiamiehet kehittämään yliopistojen tutkimuslähtöistä keksintö- ja innovaatiotoimintaa. Se toteutettiin yhdessä Patentti- ja rekisterihallituksen ja suurimpien yliopistojen kanssa ja se muodosti pohjan ja mallin nykyiselle yliopistojen innovaatioalan toiminnalle ja nykyisille aktiviteeteille.


title: Kari Sipilä

text: Siirryttyään päätoimesta eläkkeelle keväällä 2003 Kari Sipilä perusti liikkeenjohdon konsultointiyrityksen Future Innovations. Se konsultoi ja edistää teollisoikeuksien ja innovaatioiden kehittämistä, käyttöä ja kauppaa sekä niihin perustuvaa liiketoimintaa ja yrittäjyyttä kotimaassa ja kansainvälisesti.


title: Kari Sipilä

text: Hän on työskennellyt siis monipuolisissa rakennus- ja yhteiskunta-alan sekä innovaatiosektorin tehtävissä suunnittelijana, urakoitsijana, rakennuttajana ja rahoittajana sekä tuotekehitys- ja innovaatiosektorilla johtotehtävissä useissa yrityksissä ja yhteisöissä sekä kotimaassa että ulkomailla.


title: Kari Sipilä

text: Kari Sipilä on toiminut ja esitelmöinyt sekä kirjoittanut artikkeleja laajasti toimialoillaan kotimaassa ja ulkomailla. Hän on asunut kuusi vuotta ulkomailla USA:ssa, Sveitsissä ja Saudi Arabiassa. Toimialaansa liittyviä esitelmiä kansainvälisten organisaatioiden kutsusta ja tilaisuuksissa hän on pitänyt kotimaan kymmenien tilaisuuksien ja paikkakuntien lisäksi mm. Azerbaidzanissa, Englannissa, Etelä-Koreassa, Filippiineillä, Kiinassa, Libanonissa, Libyassa, Norjassa, Omanissa, Ruotsissa, Saudi-Arabiassa, Syyriassa, Sveitsissä, Tanskassa, Ukrainassa, Unkarissa, USA:ssa, Venäjällä ja Virossa.


title: Kari Sipilä

text: Hän on toiminut tai toimii monissa järjestöissä luottamustehtävissä puheenjohtajana tai hallituksessa kuten LES Scandinaviassa, jonka kunniajäsen hän on, Suomen Rakennusinsinöörien Liitto RIL:ssa, Raklissa, Teknillisten Tieteiden Akatemiassa ja Tekniikan Akateemiset TEK:issä, EU:n European Environment Award-ohjausryhmässä, Tiedekeskus Heurekassa, Millennium Prize-säätiössä ja Nestor Partnereissa samoin kuin epäpoliittisissa Asukasfoorumissa ja kaupungin yhteistyöhankkeissa Espoossa. Hän on ollut tai on useiden yritysten hallituksissa puheenjohtajana tai jäsenenä sekä kotimaassa että kansainvälisesti.


title: Charles Trépardoux

text: Charles-Armand Trépardoux (26. helmikuuta 1853, Pariisi – 4. toukokuuta 1920, Arcueil, Val-de-Marne) oli ranskalainen insinööri, höyryautojen valmistaja ja ranskalaisen ajoneuvoteollisuuden pioneeri.


title: Charles Trépardoux

text: Charles Trépardoux syntyi Pariisin 6. kaupunginosassa, "Rue Ferou:n" varrella, vuonna 1853. Isänsä kannustamana hän suuntautui teknisille aloille ja vuosina 1868 – 1871 hän opiskeli Angers'ssa "École impériale d´Arts et Métiers" -oppilaitoksessa, josta valmistui insinööriksi. Trépardoux suoritti asepalveluksensa pioneerirykmentissä Ranskan-Preussin sodan aikana ja vapautettiin täysinpalvelleena vuonna 1873. Tämän jälkeen hän työskenteli Pariisissa teknisenä piirtäjänä. Vuonna 1877 hän avioitui ensimmäisen vaimonsa, "Marie Jolyn" kanssa, mutta tämä menehtyi jo muutama kuukausi häiden jälkeen.


title: Charles Trépardoux

text: Noihin aikoihin Trépardoux asui "Rue de Clignancourt:n" varrella, Pariisin 18. kaupunginosassa. Hän tutustui tällöin samassa kaupunginosassa asuneeseen mekaanikkoon nimeltä Georges Bouton. He avaavat yhdessä mekaanisiin kojeisiin ja korkealaatuisiin teknisiin laitteisiin erikoistuneen liikkeen "Passage Léonille", 18. kaupunginosassa kulkevan "Rue de La Chapellen" läheisyyteen. Toimeentulonsa varmistamiseksi ja valikoimiensa laajentamiseksi he valmistavat työpajassaan myös laivojen ja vetureiden höyrykäyttöisiä pienoismalleja, joiden tilaajana on "Boulevard des Italiens:lla" sijainnut "Giroux:n" liike. Vuonna 1879 Trépardoux avioituu Boutonin nuoremman sisaren Eugénie-Ernestinen kanssa.


title: Charles Trépardoux

text: Liike tuotti toimeentulon kahdelle perheelle, mutta ei kuitenkaan riittävästi, että Trépardoux olisi voinut toteuttaa haaveensa höyryauton rakentamisesta. Tästä huolimatta hän työskenteli vaunukäyttöön soveltuvan, kevyen höyrykattilan kehittelyn parissa. Vuoden 1881 loppupuolella "aristokraatti ja lelumaakari", markiisi Jules-Albert de Dion kiinnittää huomionsa Giroux:n ikkunassa näytteillä olleeseen höryveturin pienoismalliin. Hän etsii yhteyden mallin valmistajiin ja neuvottelujen jälkeen sitoutuu kustantamaan täysikokoisen, vaunukäyttöön soveltuvan höyrykoneen kehityksen ja valmistamisen. Kolmikko perustaa "Trépardoux & Cie, ingénieurs-constructeurs" -nimisen yhtiön Pariisissa vuonna 1883. Nimen loppuosa oli monikkomuodossa, vaikka ainoastaan Trépardoux:lla oli insinöörin tutkinto.


title: Charles Trépardoux

text:
Yhtiön kevyt hörykattila patentoidaan ja se on lukuisin määrin käytössä Seinen työveneissä ja huvijahdeissa. Vuonna 1884 yhtiön tuotanto siirretään Pariisin ulkopuolelle, Puteaux'n kaupunkiin. Vuonna 1887 yhtiön nimeksi muutetaan "De Dion, Bouton & Trépardoux". Vuonna 1888 Trépardoux alkaa toimimaan kunnallispolitiikassa ja hänet nimetään Puteaux:n kaupunginvaltuuston liikennevaliokuntaan, jossa hän työskentelee läheisessä suhteessa kaupunginjohtajan kanssa. Myöhemmin hänet valitaan apulaiskaupunginjohtajaksi. Hänellä oli vahva panos mm. raitiovaunulinjan Marly-le Roi – Porte Maillot valmistelussa. Linja kulki Puteaux:n halki ja Trepardoux:n toimekkuuden ansiosta reittiä varten Seinen yli rakennettiin silta, "Pont de Neuilly". Höyrykonekäyttöisillä raitiovaunuilla ajettava reitti otetaan käyttöön vuonna 1892 ja höyrykoneilla ajetaan vuoden 1900 loppupuolelle.
Trépardoux:n vaimo Eugénie kuolee vuonna 1890, heidän toisen lapsensa synnytyksen aiheuttamiin komplikaatioihin. Trépardoux masentuu syvästi ja menettää mielenkiintonsa työntekoon ja samalla otteensa yhtiöön. De Dion alkaa vahvasti ajamaan läpi omia näkemyksiään: Irti höyrykoneista - kohden bensiinimoottoreita. Trepardoux saa loppuun suunnittelemansa uudenlaisen akseliston tuennan kehitystyön ja patentoi sen vuonna 1893. Koska patentista muodostui yhtiön omaisuutta, tunnetaan tämä rakenne nykyisinkin nimellä De Dion -pyöräntuenta, Trépardoux:n nimeä tässä yhteydessä tuskin kukaan tietää. De Dion -akseli otetaan ensimmäisenä käyttöön yhtiön viimeisen sukupolven höyryautoissa. Se on rakenteena myös yhtiön vuoden 1899 Voiturettessa ja monissa sitä seuraavissa henkilöautoissa.


title: Charles Trépardoux

text: De Dion tuo Trepardoux:lle ensimmäiset polttomoottoria käsittelevät luonnoksensa vuonna 1889. Trépardoux on tiukasti sitä mieltä että: "Työskentely polttomoottorin hyväksi on työskentelyä höyrykonetta vastaan, ja samalla itseämme vastaan." Hetken näyttääkin siltä, että hän pystyy ainakin hidastamaan yhtiön siirtymistä polttomoottorien käyttöön, mutta tällöin apuun kutsutaan ulkopuolinen insinööritoimisto. Georges Bouton saa ensimmäisen moottorinsa prototyypin valmiiksi vuonna 1893.


title: Charles Trépardoux

text: Kun De Dion ilmoittaa, että yhtiö aikoo tulevaisuudessa luopua kokonaan höyrykoneisten ajoneuvojen valmistuksesta, on riita Trépardoux:n kanssa valmis, tämä pitää polttomoottoria ajoneuvon toimintavarmuuden kannalta epäluotettavana voimanlähteenä. Erimielisyydet yhtiössä syvenevät vuoden 1893 aikana siihen pisteeseen, että Trépardoux lähtee omille teilleen. Hänen nimensä poistetaan kaikista yhtiön mainoksista, painotuotteista ja työkalujen stanssaus- ja valumuoteista. Nimen poistaminen koskee myös kaikkea yhtiön vanhempaa arkistomateriaalia ja mm. aiemmin valmistettujen höyryautojen valmistajatunnukset työstetään uudelleen. Trepardoux:n nimi pyritään pyyhkimään täysin unohduksiin yhtiön historiasta samalla kun sen brändiksi otetaan "De Dion-Bouton". Yhtiö valmisti viimeiset höyrykonekäyttöiset hyötyajoneuvonsa vuonna 1904.


title: Charles Trépardoux

text: Trépardoux avioituu kolmannen kerran, "Héloïse Godot'n" kanssa ja perhe muuttaa Pariisin liepeille Colombes'een. Täällä hän jatkaa edelleen tutkimuksia höyrykoneensa mahdollisista käyttösovelluksista mm. paloautoissa. Vuonna 1896 hän hakee uudelle kevyelle kattilalleen patenttia, mutta De Dionin pitkä käsi vaikeuttaa niiden saamista. Kaikesta tästä katkeroituneena hän jättää Pariisin taakseen ja muuttaa keskiseen Ranskaan, Nièvren alueelle, Saint-Aubin-les-Forgesiin, jossa hänen sukulaisillaan on omistuksessaan maatila. Trépardoux palaa myöhemmin uudestaan Pariisin lähistölle, Arcueiliin, jossa hän kuolee toukokuun 4. päivänä vuonna 1920.


title: Kauhukeittiö (kausi 7)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 7 ohjelman voittaja pääsi johtamaan brittiläistä miljardin dollarin Savoy Grill -ravintolaa Lontoon Savoy Hotel -luksushotelliin. Kausi esitettiin Yhdysvalloissa FOX-kanavalla 1. kesäkuuta – 10. elokuuta 2010.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 7)

text: Holli Ugalden joukkue


title: Kauhukeittiö (kausi 7)

text: Jay Santosin joukkue


title: Kauhukeittiö (kausi 7)

text: Kilpailun voittanut Holli Ugalde ei päässyt voitostaan huolimatta työskentelemään Savoy Grill -ravintolaan viisumiongelmien vuoksi ja isosta rahasummasta huolimatta hän koki tulleensa Ramsayn osalta petetyksi.


title: Actinostrobus

text: Actinostrobus on sypressikasvien heimoon (Cupressaceae) kuuluva havupuusuku. Siihen kuuluu kolme lajia. Suvun edustajat ovat ainavihantia pensaita tai pieniä puita, joita esiintyy luonnonvaraisena läntisessä Australiassa. Ne ovat ulkoisesti hyvin samankaltaisia lähisukuisten sädesypressien ("Callitris") kanssa.


title: Actinostrobus

text: Suvun tieteellinen nimi "Actinostrobus" tulee kreikankielisistä sanoista, jotka tarkoittavat sädettä ja käpyä. Nimi viittaa kasvien käpyihin, joiden suomujen asento on säteittäinen.


title: Actinostrobus

text: Suvun "Actinostrobus" edustajat ovat puuvartisia kasveja. Ne ovat yleensä pensaita, mutta osa lajeista voi myös kasvaa puumaiseksi. Pensasmaiset kasvit ovat usein rentovartisia. Luonnossa esiintyy kuitenkin myös luutamaisia muotoja, joiden varret ovat pystyjä. Pienemmät oksanhaarat ovat lyhyitä ja siirottavia tai kohenevia.


title: Actinostrobus

text: Suvun kasvit ovat ainavihantia. Lehdet kasvavat säteittäin kolmen kiehkuroina, ja niillä on johteinen lehtikanta. Nuorten kasvien varhaislehdet ovat neulasmaisia, kun taas vanhempien kasvien myöhäislehdet ovat suomumaisia ja yleensä alle 5 millimetriä pitkiä. Laji "Actinostrobus acuminatus" ei yleensä lakkaa tuottamasta varhaislehtiä, vaan vanhemmilla yksilöillä on kumpaakin lehtityyppiä. Lehden kaikilla pinnoilla on ilmarakoja.


title: Actinostrobus

text: Suvun edustajat ovat yksikotisia, joten samassa kasviyksilössä on erillisiä hede- ja emikukintoja. Hedekukinnot eli hedekävyt ovat pieniä ja lieriömäisiä. Niissä on 10–18 säteittäisesti asettunutta hedelehteä. Emikukinnot eli kävyt kasvavat 2–3 kävyn ryhmissä. Ne muodostuvat tavallisesti kuudesta yhteenkasvaneen käpysuomun ja peitinsuomun muodostamasta suomusta. Nämä suomut ovat asettuneet kahdeksi kolmen kiehkuraksi. Toisin kuin sädesypresseillä, kävyn tyvellä on useampi limittäisten suojuslehtien muodostama kiehkura. Käpysuomut avautuvat käpyjen kypsyttyä siten että koko käpy aukeaa kärjestään, kuten sädesypresseilläkin. Yhdessä käpysuomussa on yksi tai kaksi siemenaihetta ja kävyssä yleensä yhteensä 8-12 siementä. Siemenellä on kolme tasakokoista lenninsiipeä. Sirkkalehtiä on kaksi.


title: Actinostrobus

text: "Actinostrobus" kuuluu sypressikasvien heimon alaheimoon Callitroideae. Lähimpiä sukulaisia ovat ulkoisesti hyvin samankaltaiset sädesypressit sekä omaan yksilajiseen sukuunsa kuuluva "Neocallitropsis pancheri".


title: Actinostrobus

text: Sukuun katsotaan yleisesti kuuluvaksi kolme lajia.Sukua "Actinostrobus" esiintyy luonnonvaraisena ainoastaan Länsi-Australian eteläosissa. Suku on sopeutunut alueen kuiville ja kuivahkoille pensastomaille, joille ovat tyypillisiä lämpimät, kuivat kesät ja sateiset talvet. Alueen kasvillisuuden muita tyypillisiä edustajia ovat myrttikasvit (Myrtaceae) kuten kaarnamyrtit ("Melaleuca") ja eukalyptukset ("Eucalyptus") sekä proteakasvit (Proteaceae) kuten banksiat ("Banksia").


title: Havok (yhtye)

text:
Havok on yhdysvaltalainen thrash metal -yhtye Denveristä. Yhtye perustettiin vuonna 2004. Yhtyeessä on tällä hetkellä yhtyeen perustaja David Sanchez (laulu / kitara), Nick Schendzielos (basso), Pete Webber (rummut), ja Reece Scruggs (soolokitara). Havok on julkaissut kolme studioalbumia, "Burn" (2009), "Time Is Up" (2011) sekä "Unnatural Selection." (2013).
Yhtye tekee parhaillaan neljättä albumia ja sen on määrä ilmestyä vuonna 2017. Vuoden 2016 kesällä yhtye tuli ensimmäistä kertaa Suomeen Tuskaan. Vuoden 2016 keväällä yhtye kiersi suomalaisen Children of Bodomin sekä Megadethin kanssa.


title: Havok (yhtye)

text: David Sanchez perusti yhtyeen vuonna 2004, hänen kanssaan yhtyeessä oli rumpali Hannon Sjöegren. Bändi etsi jäseniä Denveristä ja mukaan löytyi Shawn Chavez ja  Marcus Corich bassoon. Vuonna 2004 yhtye äänitti ensimmäisen demon "Thrash Can." Tämän jälkeen yhtye julkaisi muutamia [demo]]ja ja kokoonpano vaihtui muutamia kertoja.


title: Havok (yhtye)

text: Vuonna 2009 yhtyeeseen liittyi basisiti Jesse De Los Santos ja yhtye julkaisi ensimmäisen albuminsa "burn" tuolloin rummuissa oli Scott Fuller. Vuonna 2010 yhtye alkoi päästä lopulliseen kokoonpanoonsa, kun yhtyeeseen liittyi kitaristi Reece Scruggs sekä rumpali Pete Webber. Vuonna 2013 basisiti Mike Leon tuli yhtyeeseen mutta jätti yhtyeen vuonna 2015 ja yhtyeeseen tuli basistiksi Nick Schendzielos.


title: Nihewanin altaan paleoliittiset kohteet

text: Nihewanin altaan paleoliittiset kohteet (, ) on arkeologisesti hyvin kiinnostava alue Kiinassa Hebein maakunnan Yangyuanin piirikunnassa. Monet sen löydöistä valottavat ruohikkoaron eläinlajistoa 1–2 miljoonaa vuotta sitten.


title: Nihewanin altaan paleoliittiset kohteet

text: Nihewanin allas on geologinen muodostuma, joka on eri aikakausina ollut erilainen elinympäristö. Se sijaitsee 150 kilometriä Pekingistä länteen. Allasalueen pinta-ala on suuruudeltaan 9 000 km² ja sen pohjalla virtaa Sangganjoki, joka on Haijoen sivuhaara. Alue on kuivaa ja puutonta kumpareikkoa, joka kuuluu Pohjois-Kiinan laajan lössialueen itäreunaan. Osia alueesta on otettu viljelyyn.


title: Nihewanin altaan paleoliittiset kohteet

text: Kalliota vasten on aluksi kerrostunut kenotsooinen aines. Tämän kerroksen päälle täyttyi plioseenin ja pleistoseenin aikakaudella järvien sedimenttejä ja jokien lietteitä. Nämä ainekset muodostavat altaan pohjan. Pohjan päälle kerrostui jääkausien ja interstadiaalien aikana tuulen lännestä tuoma hieno pöly, jota kutsutaan lössiksi. Sen alla ja altaan pohjan maakerroksien seassa sijaitsevat kaikki Nihewanin altaan paleoliittiset löydöt.


title: Nihewanin altaan paleoliittiset kohteet

text: Allas oli vielä 40 000–30 000 vuotta sitten järvi, mutta vesi on hävinnyt ilmaston muututtua kuivemmaksi. Geologisten tutkimusten mukaan järven vedenpinnan korkeus on parin viimeisen vuosimiljoonan aikana vaihdellut voimakkaasti. Vedenpinnan korkeus on noussut tai laskenut toista sataa metriä johtuen alueen tektonisista ja ilmastollisista muutoksista. Alueelta löydettyjen plioseenin ja pleistoseenin kausien fossiilit kuuluvat sellaiseen lajistoon, joka viihtyi pienten metsikköjen täplittämällä arolla. Seutu on ollut myös ihmisille otollinen asuinympäristö, sillä myös hänen työkalujaan ja fossiileja on löytynyt samalta aikakaudelta.


title: Nihewanin altaan paleoliittiset kohteet

text: Vuonna 1923 amerikkalainen geologi George Barbour tutki Nihewanin allasta ja huomasi ammoin kuivuneen järven sedimentit. Hän arvioi kuitenkin järven iän väärin eikä löytänyt kaipaamiaan merkkejä maastosta. Siksi kutsui hän Kiinassa toimivat jesuiitat ja paleontologit Émile Licent ja Pierre Teilhard de Chardin käymään Nihewanissa. He arvioivat järven kuivumisen iäksi yli miljoona vuotta ja samalla he löysivät ensimmäiset merkit ihmisen toiminnasta. Löydetyt kivityökalut olivat vanhimmat siihen asti löydetyt esineet. Kun miehet aikoivat käynnistää kaivaukset, uutisoitiin pekinginihmisen löytämisestä Zhoukoudianissa ja kaivaukset peruttiin sillä kerralla.


title: Nihewanin altaan paleoliittiset kohteet

text: Pekinginihmisen silloinen löytäjä oli professori Pei Wenzhong, jonka asema kohosi merkittävästi löydön ansiosta. Hän muisti kyllä Nihewanin tasangon löydöt, mutta kieltäytyi hyväksymästä niiden varhaisen ajoituksen. Samalla käytti hän vaikutusvaltaansa estääkseen kaivauksien jatkumisen tasangolla. Vasta vuonna 1981 paleontologi Wei Qi löysi Donggutuon kylän liepeiltä suuren asuinpaikan. Hän vei sieltä näytteitä Peille tutkittavaksi ja tämä joutui hyväksymään tosiasian. Hän kuoli muutaman päivää myöhemmin sydänkohtaukseen.


title: Nihewanin altaan paleoliittiset kohteet

text: Ensimmäinen paleoliittinen kaivauskohde altaassa oli Xiaochangliang, josta löytyi runsaasti eläinfossiileja ja ihmiskallo ja hampaat. Se on viimeksi ajoitettu 1,36 miljoonaa vuotta vanhaksi. Toinen hyvin intensiivisesti tutkittu kohde on Donggutuo, jossa on 1,1 miljoonaa vuotta vanhoja ihmistoiminnan jälkiä. Majuangou on ajoitettu 1,7–1,4 ja Banshan 1,35 miljoonaa vuotta vanhoiksi. Tutkittuja arkeologisia kohteita on koottu alla olevaan taulukkoon. Siitä puuttuu vähemmän tunnettuja kohteita, joista ei ole kovin paljon julkaisuja. Sellaisia ovat esimerkiksi (yksisanaisina niminä) Banjing, Hutouliang, Madigou, Nanmo, Putaoyuan, Qingeiyao, Shage, Shangshazui, Shenquansi, Xiantai, Xigou, Xihaimaying, Xinmiaozhuang, Xuijapo, Youfang, Yuerjian, Yujiagou ja Zhlyn ??.


title: Nihewanin altaan paleoliittiset kohteet

text: Erityisesti vanhimmat arkeologiset kohteet osuvat yhteen Homo erectuksen Itä-Aasiaan saapumisen aikaan. Ne valottavat ""Out of Africa""-teorian toista puolta, jossa ihmiset asettuvat Afrikan ulkopuoliseen ympäristön hyvin varhain. Nihewanin allas on niin pohjoisessa, että tämän vuoksi pohditaan Aasian ylittämisessä myös pohjoisen reitin mahdollisuutta.


title: Nihewanin altaan paleoliittiset kohteet

text: Vuonna 2010 Nihewanin altaassa tunnettiin yli 100 esihistoriallista kohdetta, joiden ajoitukset levittäytyivät ajanjaksolle, joka alkaa 2 miljoonaa vuotta sitten ja päättyy 10 000 vuotta sitten. Näistä noin 40 kohdetta ovat yli miljoona vuotta vanhoja. Muualla Kiinassa on vain kuusi vastaavan ikäistä kohdetta, mutta nekin ovat näitä nuorempia.


title: Siirtoapteekki

text: Siirtoapteekki on Moskovan rauhassa vuosina 1940 ja 1944 menetetyille alueille jäänyt apteekki, joka sai siirtyä Suomen nykyisten rajojen sisäpuolelle. Sodan päätyttyä 57 apteekkaria oli menettänyt apteekkinsa. Valtioneuvosto teki päätöksen, että kaikille näille apteekkareille annettiin apteekkilupa eri puolille Suomea. Kaikki siirrot eivät kuitenkaan toteutuneet.


title: Ruotsinsuomalaisten Keskusliitto

text: Ruotsinsuomalaisten Keskusliitto (RSKL) (ruots. "Sverigefinska Riksförbundet" (SFRF)) on Ruotsissa toimiva, vuonna 1957 perustettu, kaikille ruotsinsuomalaisille avoin yhdistys. RSKL:llä on noin 90 paikallisyhdistystä eri puolilla Ruotsia, ja liitossa on noin 15 000 – 20 000 jäsentä.


title: Ruotsinsuomalaisten Keskusliitto

text: RSKL:n päätehtävä ruotsinsuomalaisten oikeuksien puolustamisen ohella on olla yhteinen vapaa-ajanorganisaatio. Alusta asti RKSL on toiminut yhdistyksen ja kerhojen keskusyhdistyksenä. Paikallisyhdistysten ohella liittoon kuuluu rinnakkaisorganisaatioita, kuten Ruotsinsuomalaiset Eläkeläiset ja Ruotsinsuomalaisten nuorten liitto (RSN), Ruotsinsuomalaisten harrastajateatteriliitto, Ruotsinsuomalainen Liikunta ja Urheilu RSLU ja naisyhdistys Ruotsinsuomalaisten Naisten Foorumi.


title: Ruotsinsuomalaisten Keskusliitto

text: RSKL harjoittaa koulutus- ja opiskelutoimintaa mm. järjestämällä jäsen-, toimitsija- sekä johtajakoulutusta ja johtamalla kahta kansanopistoa, Ruotsinsuomalaisten kansankorkeakoulua Haaparannassa sekä Axevallan kansankorkeakoulua.


title: Ruotsinsuomalaisten Keskusliitto

text: RSKL julkaisee jäsenlehteä.


title: Joël Epalle

text: Joël Epalle (s. 20. helmikuuta 1978 Matomb, Kamerun) on kamerunilainen uransa lopettanut jalkapalloilija, joka saavutti Afrikan-mestaruuden ja olympiakultaa. Pelipaikaltaan hän oli oikea keskikenttäpelaaja.


title: Joël Epalle

text: Epalle pelasi suurimman osan urastaan Kreikassa. Kreikan Superliigassa hän pelasi yhteensä 199 ottelua edustaen Ethnikosia, Panachaikia, Arisia, Panathaikosia ja Iraklisia. Kaudella 2003–2004 hän voitti Panathinaikosissa sekä Kreikan-mestaruuden että Kreikan cupin. Epalle pelasi lisäksi 92 ottelua Saksan Bundesliigassa edustaen VfL Bochumia.


title: Joël Epalle

text: Kamerunin maajoukkueessa Epalle pelasi 32 ottelua ja teki kaksi maalia vuosina 1995–1997, 2000–2003 ja 2008. Hän oli mukana neljässä arvoturnauksessa: MM-kilpailuissa 2002, Afrikan-mestaruuskilpailuissa 2002 ja 2008 sekä Maanosaliittojen cupissa 2001. Näissä Epalle saavutti Afrikan-mestaruuden 2002 ja AM-hopeaa 2008. Lisäksi hän oli mukana voittamassa kultaa kesäolympialaissa 2000.


title: Joël Epalle

text: Panathinaikos


title: Joël Epalle

text: Kamerunin maajoukkue


title: Ruotsinsuomalaisten nuorten liitto

text: Ruotsinsuomalaisten nuorten liitto (RSN) () on uskonnollisesti ja puoluepoliittisesti sitoutumaton ruotsinsuomalainen nuorisoyhdistys, joka on perustettu vuonna 1993. Yhdistys toimii ruotsinsuomalaisten lasten ja nuorten vapaa-ajan- ja -etuyhdistyksenä. Liitolla on jäsenyhdistyksiä Ruotsissa pohjoisen Piitimestä etelän Lundiin. Yhdistykset harjoittavat monentyyppistä toimintaa lapsille, nuorille ja opiskelijoille. Sen pääkanslia sijaitsee Tukholman raatihuoneen vieressä.


title: Oiva Saloila

text: Oiva Johannes Saloila (24. kesäkuuta 1910 Janakkala – 10. lokakuuta 1998) oli suomalainen juristi ja hallintomies. Hän toimi koko uransa, vuodesta 1928 alkaen, Posti- ja lennätinlaitoksen palveluksessa, talousosaston johtajana 1948–1962 ja pääjohtajana 1962–1977.


title: Oiva Saloila

text: Saloila suoritti ylemmän oikeustutkinnon 1943 ja sai varatuomarin arvon 1946.


title: Raimo Salokangas

text: Raimo Salokangas tarkoittaa seuraavia henkilöitä:


title: Ahopäänjärvi

text: Ahopäänjärvi on järvi Jällivaaran kunnassa Ruotsin Lapissa Rånejoen valuma-alueella. Järven pinta-ala on 0,0809 neliökilometriä, korkeus merenpinnasta 374,9 m ja rantaviiva 1,14 km.


title: Valetomaattisammakko

text: Valetomaattisammakko ("Dyscophus guineti") on suurehko, väritykseltään punertava sammakko. Toisin kuin hyvin samannäköinen, uhanalainen tomaattisammakko, se on uhanalaisuusluokitukseltaan elinvoimainen laji.


title: Param

text: Param (persiaksi: پارام, joka on translitteroituna Pārām; muilta nimiltään Paran ja Yārām) on kylä Āzārbāyjān-e Sharqīssa Iranissa. Vuonna 2006 suoritetun väestönlaskennan mukaan kylän väkiluku oli 833 ja perheitä oli 172.


title: Raimo Salokangas (rakentamistalouden professori)

text: Raimo Juhani Salokangas (22. kesäkuuta 1934 Sortavala – 12. heinäkuuta 2006 Helsinki) oli suomalainen insinööri ja tekniikantutkija. Hän oli Tampereen teknillisen korkeakoulun rakentamistalouden professori 1975 alkaen. Hänen tutkimusalaansa olivat rakentamisen kansantaloudelliset kysymykset, rakennusten energiatalous ja väestönsuojelutekniikka.


title: Raimo K. R. Salokangas

text: Raimo K. R. Salokangas (s. 12. syyskuuta 1944) on suomalainen psykiatri ja emeritusprofessori. Hän on ollut Turun yliopiston psykiatrian professori. Hän on ollut Turun yliopiston psykiatrian klinikan ylilääkäri.


title: Tervetuloa kotiin

text: Tervetuloa kotiin on sisustusohjelma, jossa uudistetaan suomalaisten ihmisten koteja. Ohjelman juontajana toimii Vanessa Kurri, sisustussuunnittelijana Seija Strand ja ammattirakentajana Perttu Sirviö. Ensimmäinen jakso esitettiin Nelonen-kanavalla 29. tammikuuta 2014.


title: Raymond Kalla

text: Raymond Koned Kalla Nkongo (s. 22. huhtikuuta 1975 Yaoundé, Kamerun) on kamerunilainen uransa lopettanut jalkapalloilija, joka saavutti Afrikan-mestaruuden kahdesti. Pelipaikaltaan hän oli keskuspuolustaja.


title: Raymond Kalla

text: Kalla aloitti uransa Canon Yaoundéssa, jossa hän voitti Kamerunin cupin 1993 ja 1995. Kalla voitti Kamerunin cupin myös Union Doualassa 2006. Hän pelasi pääsarjatasolla myös Kreikan Superliigan Panachaikissa (71 ottelua), Espanjan Primera Divisiónin Extremadurassa (34 ottelua), Saksan Bundesliigan VfL Bochumissa (77 ottelua) ja Turkin Superliigan Sivassporissa (26 ottelua).


title: Raymond Kalla

text: Kamerunin maajoukkueessa Kalla pelasi 63 ottelua ja teki kaksi maalia vuosina 1994–2006. Hän oli mukana seitsemässä arvoturnauksessa: MM-kilpailuissa 1994, 1998 ja 2002, Afrikan-mestaruuskilpailuissa 1998, 2000 ja 2002 sekä Maanosaliittojen cupissa 2001. Näissä Kalla saavutti Afrikan-mestaruuden 2000 ja 2002.


title: Raymond Kalla

text: Canon Yaoundé


title: Raymond Kalla

text: Union Douala


title: Raymond Kalla

text: Kamerunin maajoukkue


title: Organomangaaniyhdisteet

text: Organomangaaniyhdisteet ovat organometalliyhdisteitä, joissa on kovalenttinen sidos hiilen ja mangaanin välillä. Organomangaaniyhdisteet ovat hyödyllisiä synteettisen orgaanisen kemian lähtöaineita.


title: Organomangaaniyhdisteet

text: Yksinkertaiset alkyylimangaaniyhdisteet ovat stabiileja ainoastaan silloin kuin alkyyliryhmät ovat steerisesti estyneitä ja ne muodostavat helposti polymeerejä. Tällainen on esimerkiksi bis(trimetyylisilyylimetyyli)mangaani. Dineopentyylimangaani poikkeaa monesta muusta muodostaen vain tetrameereja. Tunnetaan myös useita organomangaaniyhdisteitä, joissa mangaani on sitoutunut bentseeniin tai johonkin muuhun aromaattiseen yhdisteeseen kuten etyylibentseeniin, mesityleeniin tai o-toluidiiniin. Alkyylimangaaneja voidaan valmistaa aktivoidun mangaanimetallin ja alkyylihalogenidin välisellä reaktiolla tai transmetallaatioreaktiolla mangaanisuoloista ja organolitiumyhdisteistä. Tunnetaan myös organomangaaniyhdisteissä, joissa mangaani on koordinoitunut alkeeniin tai alkyyniin.


title: Organomangaaniyhdisteet

text: Yleisimpiä organomangaanijohdannaisia ovat kuitenkin syklopentadienyyli- ja karbonyyliyhdisteet. Mangaani(II)kloridin reagoidessa natriumsyklopentadienidin kanssa muodostuu metalloseeneihin kuuluvaa manganoseenia. Yhdiste on huoneenlämpötilassa polymeerimäinen, mutta kuumennettaessa sitä noin 160 °C:n lämpötilaan sen rakenne muuttuu monille metalloseeneille tyypilliseksi niin kutsutuksi sandwich-rakenteeksi. Tavanomaisin mangaanin karbonyyliyhdisteistä on dimangaanidekakarbonyyli. Useissa organomangaaniyhdisteissä on ligandina sekä syklopentadienyyliryhmä että karbonyyliryhmiä.


title: Organomangaaniyhdisteet

text: Alkyylimangaaniyhdisteet muistuttavat reaktiivisuudeltaan Grignard-reagensseja ja organosinkkiyhdisteitä. Ne reagoivat esimerkiksi aldehydien ja ketonien elektrofiilisen karbonyylihiilen kanssa nukleofiilisella additioreaktiolla muodostaen alkoholeja tai happokloridien kanssa dialkyyliketoneiksi. Organomangaaniyhdisteet eivät monista muista organometalliyhdisteistä poiketen ole yleensä pyroforisia, mutta ne reagoivat silti voimakkaasti kosteuden ja ilman hapen vaikutuksesta, minkä vuoksi niitä tulee säilyttää ja käyttää suojakaasun alaisuudessa.


title: Vladimir Trofimenko

text: Vladimir Trofimenko (, s. 22. maaliskuuta 1953) on Neuvostoliittoa edustanut, 1970-luvun lopulla menestynyt seiväshyppääjä ja Euroopan mestari.


title: Vladimir Trofimenko

text: Trofimenko voitti ulkoratojen Euroopan mestaruuden Prahassa 1978 himmeämpien mitalien mentyä suomalaisille Antti Kalliomäelle ja Rauli Pudakselle. Sisäratojen EM-kilpailuista hän saavutti hopeaa Milanosta 1978, missä hän hävisi puolalaiselle Tadeusz Ślusarskille, ja pronssia Wienistä 1979.


title: Akseli Ylönen

text: Akseli Ylönen (1902 – 1966) oli suomalainen pakinoitsija ja kääntäjä. Hän kirjoitti pakinoita Pieksämäen Sanomiin nimimerkillä "Heikki Villenheikki".


title: Akseli Ylönen

text: Ylönen suomensi 1956–1957 salapoliisikertomuksia oululaisen Kolmiokirjan vuosina 1956–1963 julkaisemaan "Sexton Blake"-sarjaan.


title: Akseli Ylönen

text:
Nimellä "Aksu Ylönen":
Nimellä "Heikki Villenheikki":


title: Akseli Ylönen

text:
Nimellä "Akseli Ylönen":
Nimellä "A. Yn":
Nimellä "Aksu Ylönen":


title: Salomies

text: Salomies on muun muassa seuraavien suomalaisten sukunimi:


title: Kosta Perović

text: Kosta Perović (, s. 19. helmikuuta 1985 Osijek, Kroatian ST, Jugoslavia) on serbialainen kilpauransa päättänyt koripalloilija.


title: Kosta Perović

text: Sentterinä pelannut Perović voitti Eurocupin vuonna 2010, Adrianmeren liigan mestaruuden vuonna 2007, Serbian ja Serbia ja Montenegron mestaruuksia sekä Espanjan mestaruuksia, cup- ja supercup-mestaruuksia. Hän pelasi kaudella 2007–2008 NBA-joukkue Golden State Warriorsissa. Loukkaantumisista uransa aikana kärsinyt Perović päätti pelaajauransa 30-vuotiaana joulukuussa 2015.


title: Kosta Perović

text: Serbian maajoukkueessa Perović saavutti EM-hopeaa Puolasta 2009, missä Serbia hävisi loppuottelussa Espanjalle. Hän pelasi myös Serbia ja Montenegron joukkueessa vuoden 2003 EM-kilpailuissa ja vuoden 2006 MM-kilpailuissa sekä Serbian joukkueessa vuoden 2010 MM-kilpailuissa ja vuoden 2011 EM-kilpailuissa.


title: Nadja Sumanen

text: Nadja Sumanen (s. 1975) on suomalainen kirjailija. Hänen esikoisteoksensa, nuortenromaani "Rambo", voitti vuoden 2015 Finlandia Junior -palkinnon. Sen käsikirjoitus voitti keväällä 2015 Otavan ja Otavan kirjasäätiön nuortenromaanikilpailun. Teoksesta on tehty myös näytelmä.


title: Nadja Sumanen

text: Sumanen on varsinaiselta ammatiltaan toimintaterapeutti. Hän asuu Espoossa.


Częstochowan roomalaiskatolinen arkkihiippakunta () on katolisen kirkon arkkihiippakunta Puolassa, johon kuului 820 721 jäsentä vuonna 2013. Pappeja on 311 seurakunnassa yhteensä 919. Se perustettiin vuonna 1925.


title: Martti Salomies

text: Martti Johannes Salomies (s. 24. huhtikuuta 1922 t. 1923 Helsinki – 19. huhtikuuta 1987) on suomalainen diplomaatti ja suurlähettiläs. Hän oli suurlähettiläs Bukarestissa 1963–1966, välillä ulkoasiainministeriön apulaisosastopäällikkö 1966–1968 ja sitten kaupallinen edustaja (pääkonsuli) Saksassa 1968–1970, Bernissä 1970–1974, Pekingissä 1974–1976, Teheranissa 1979–1980.


title: Martti Salomies

text: Hänen isänsä oli arkkipiispa Ilmari Salomies.


title: Kauhukeittiö (kausi 8)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 8 ohjelman voittaja pääsi johtamaan losangelesilaista miljardin dollarin LA Market -ravintolaa JW Marriott Hotel -luksushotelliin. Kausi esitettiin Yhdysvalloissa FOX-kanavalla 22. syyskuuta – 15. joulukuuta 2010.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 8)

text: Nona Sivleyn joukkue


title: Kauhukeittiö (kausi 8)

text: Russell Kook II:n joukkue


title: Kauhukeittiö (kausi 8)

text: Kilpailun voittanut Nona Sivley on työskennellyt voittonsa jälkeen LA Market-ravintolan lisäksi myös vuodesta 2013 lähtien oppi-isänsä Kerry Simonin Pork & Beans -ravintolassa Las Vegasissa.


title: Aito Kare

text: Aito Kare oli suomalainen kääntäjä. Hän suomensi 1920-luvulla muun muassa Jack Londonin kirjoja ja Maurice Leblancin Arsène Lupin-kirjoja.


title: Lagan (Ruotsi)

text: Lagan on yksi Lounais-Ruotsin länsirannikon neljästä merkittävimmästä joesta. Sen pituus on 244 kilometriä. Joki saa alkunsa Tahesjönistä Tabergin läheltä Jönköpingin kunnasta, virtaa Vaggerydin, Värnamon ja Ljungbyn läpi ja päättyy Mellbystrandissa Laholmin kunnassa Kattegatiin kuuluvaan Laholmsbukteniin.


title: Twilight – Aamunkoi, osa 2

text: Twilight – Aamunkoi, osa 2 () on vuonna 2012 ensi-iltansa saanut "Twilight"-elokuvasarjan viides ja viimeinen osa, jonka on ohjannut Bill Condon.


title: Reino Salonen

text: Reino Kalervo Salonen (8. marraskuuta 1929 Joensuu – 2. tammikuuta 1995) oli suomalainen yritysjohtaja ja vuorineuvos. Hän oli Orion-yhtymän pääjohtaja, koulutukseltaan ekonomi ja diplomi-insinööri.


title: Reino Salonen

text: Salonen kirjoitti ylioppilaaksi 1949, valmistui ekonomiksi 1952 Helsingin Kauppakorkeakoulusta, diplomi-insinööriksi 1959 Teknillisestä korkeakoulusta. Hän oli Unionöljyn toimintapäällikkö 1955, Neste oy:n myyntipäällikkö 1955–1962, kaupallinen apulaisjohtaja 1962–1963, kaupallinen johtaja 1963–1968, Orion-yhtymän johtaja 1968–1971, apulaispääjohtaja 1971–1974, toimitusjohtaja 1974–1984. Sen jälkeen hän toimi hallituksen puheenjohtajana kuolemaansa saakka.


Joko sinä tulet tänne alas tai minä nousen sinne on Paavoharju-yhtyeen kolmas albumi. Sen julkaisi Svart Records 18.10.2013. Levy on pääasiassa Lauri Ainalan ja rap-artisti Paperi T:nä tunnetun Henri Pulkkisen käsialaa.


title: Joko sinä tulet tänne alas tai minä nousen sinne

text: Albumi nousi Suomen virallisen listan sijalle 11.


title: Aarno Salosmaa

text: Aarno Olavi Salosmaa (1. lokakuuta 1941 Helsinki – 6. helmikuuta 2008) oli suomalainen taidemaalari.


title: Aarno Salosmaa

text: Salosmaa opiskeli Suomen Taideakatemian koulussa 1959-1963 ja 1964-1965. Hän tuli tunnetuksi kubismista vaikutteita saaneena kollaasien ja akvarellien tekijänä, mutta ryhtyi myöhemmin tekemään niin sanottuja esineteoksia ja 1970-luvulla pieniä niukkavärisiä maalauksia, joissa on geometrisia linjoja sekä kirjaimia ja numeroita. Salosmaa oli myös videotaiteilija, hänen ensimmäinen julkinen videoteoksensa "Dance of the Swans" esitettiin 1999 ja 2000-luvulla hän keskittyi juuri videotaiteeseen.


title: Kaisa ja luksuskodit

text: Kaisa ja luksuskodit on ohjelma, jossa Kiinteistövälittäjä Kaisa Liski esittelee jokaisessa jaksossa kolme kotia, joista yksi valitaan finaalin. Yhteensä luksuskoteja esitellään eri puolilla Suomea sekä Tallinnaa 30 kappaletta. Voittaja valitaan sarjan viimeisessä jaksossa. Ensimmäinen jakso esitettiin Nelonen-kanavalla 26. maaliskuuta 2015.


title: Harri (sukunimi)

text: Harri on muun muassa seuraavien suomalaisten sukunimi:


title: Ydinräjähteen rauhanomainen käyttö

text: Ydinräjähteen rauhanomainen käyttö (PNE, lyhenne sanoista "Peaceful nuclear explosion") on ydinräjähteiden käyttöä esimerkiksi taloudellisen hyödyn saavuttamiseksi. Sekä Yhdysvallat että Neuvostoliitto selvittivät ydinräjähteiden mahdollisia rauhanomaisia käyttökohteita 1960–1980-luvuilla. Räjähteiden käyttöä esitettiin esimerkiksi suurten maansiirtotöiden yhteydessä, kuten kanavien ja kallioleikkausten rakentamisessa.


title: Ydinräjähteen rauhanomainen käyttö

text: 1960-luvun alulta 1980-luvun lopulle kummatkin silloiset suurvallat, Yhdysvallat ja Neuvostoliitto tekivät ydinkokeita, joissa tutkittiin ydinaseiden rauhanomaisia käyttökohteita. Vuosina 1945–1996 räjäytetyistä noin 2 050 ydinkokeesta noin seitsemän prosenttia, eli noin 150 tehtiin rauhanomaisesti. Kokeet eivät tosin merkittävästi poikenneet sotilaallisista ydinkokeista sivuvaikutustensa ja käytettyjen ydinpommien rakenteen osalta.


title: Ydinräjähteen rauhanomainen käyttö

text: Ydinpommien rauhanomaisten käyttökohteiden tutkimus käynnistyi Yhdysvalloissa kesällä 1957 atomienergiakomission (AEC) käynnistettyä operaatio Plowshare -nimellä tunnetuksi tulleen tutkimushankkeen, jonka puitteissa selvitettiin ydinpommien käyttöä esimerkiksi maansiirtotehtävissä, öljy- ja kaivosteollisuudessa. Ydinpommeja esitettiin käytettäväksi esimerkiksi merenpinnan tasossa kulkevan Panaman kanavan rakentamiseen ja kallioleikkauksen räjäyttämiseen moottoritien oikaisua varten. Hankkeen puitteissa tutkittiin myös ydinräjähteiden käyttöä tekojärvien ja maanalaisten varastoluolien rakentamiseen, sekä palavien maanalaisten öljy- ja kaasulähteiden sammuttamiseen.


title: Ydinräjähteen rauhanomainen käyttö

text: Öljyteollisuuden käyttökohteet vaikuttivat Plowshare-ohjelman lupaavimmilta, sillä kokeellisilla ydinräjäytyksillä onnistuttiin tehostamaan tuotantoa. Näiden käyttökohteiden ongelmaksi muodostui tosin se, että ydinpommien käyttö teki porattavasta kaasusta ja öljystä käyttökelvotonta sen muuttuessa radioaktiiviseksi.


title: Ydinräjähteen rauhanomainen käyttö

text: Maansiirtotehtävistä ainoa toteutusta lähelle tullut hanke oli projekti Chariot, jonka tavoitteena oli valtamerisataman rakentaminen vetypommiräjäytyksillä Cape Thompsoniin, Alaskaan. Hanketta ei tosin lopulta toteutettu, sillä oli epäselvää riittäisikö satamalle käyttöä ja olisivatko sen tuottamat hyödyt rakentamiseen liittyviä riskejä ja kustannuksia suuremmat.


title: Ydinräjähteen rauhanomainen käyttö

text: Kesällä 1957 käynnistetyn operaatio Plowsharen ydinkoetoimintaa petasi saman vuoden syyskuussa toteutettu operaatio Plumbbobin Rainer-ydinkoe, jossa testattiin radioaktiivisen laskeuman eliminoimista räjäyttämällä 1,7 TNT-kilotonnin ydinpommi noin 270 metriä maan alla. Räjäytys ei kuulunut varsinaisesti Plowshare-tutkimushankkeeseen, vaikka sen tuloksilla oli suuri merkitys alkuvaiheessa olleelle hankkeelle.


title: Ydinräjähteen rauhanomainen käyttö

text: Suurvaltojen kolmen vuoden ydinkokeiden keskeytyksen päättyi syyskuussa 1961 Neuvostoliiton jatkettua ydinkokeitaan räjähdysteholtaan suurimmalla siihenastisella koesarjalla. Plowshare-ohjelman omat räjäytykset käynnistyivät jo saman vuoden joulukuussa, kun projekti Gnomen kolmen kilotonnin ydinpommi räjäytettiin maanalaisessa suolakerrostumassa Carlsbadissa, New Mexicon osavaltiossa. Gnome-kokeen tavoitteena oli tuottaa tietoa ydinräjähdyksen lämpövaikutuksista, isotooppituotannosta, neutronifysiikasta ja suolakerrostumien seismisistä ominaisuuksista.